
ÎN LOC DE PREFAŢĂ 
Scrisoare către studenţii theologi 
despre filosofia Creştină 


În mai multe rânduri, mi-aţi pus întrebarea: „Are 
Creştinismul filosofia sa proprie sau nu are?” La 
Istoria filosofiei vau învățat că filosofi Creştini pot 
fi numiţi Descartes, Kant, Leibniz, Berkeley, James, 
Soloviov şi alții. 

Aţi auzit că scolastica Romană l-a adoptat pe 
Aristotel ca filosof oficial, cu toate că învățătorul 
bisericesc apusean 'Lertullian a zis: „Filosofii sânt 
patriarhii ereziei.” Pe voi însă v'a tulburat marea lipsă 
de conglăsuire dintre aceşti filosofi în problemele 
existențiale. Cum pot fi ei numiţi „filosofi Creştini,” 
de vreme ce nu au aceeaşi învățătură despre Dum- 
nezeu, despre suflet, despre natură? „Ca toți aceeaşi 
să grăiți,” porunceşte Apostolul, „şi să nu fie între voi 
dezbinări, ci să fiți întemeiați întrun gând şi întro 
înțelegere.” /I Cor. 1:10/ Voi ştiţi că descoperirea 
Creştină este fără greşeală, nici măcar o iotă din ea. 
Cum ar fi cu putință atunci ca filosofia, care s'ar fi ivit 
din această credință, să fie plurală, nu singulară, nu 
una, ci mai multe? Şi încă cu asemenea nepotriviri şi 
contradicții între afirmații! 

La întrebarea voastră, eu vam răspuns: Creştinismul 
are înțelegerea sa aparte despre viață şi despre lume, 
organică şi sistematică, însă deosebită de toate fi- 
losofiile omeneşti. Şi atât. Dar vam făgăduit că, 
odată şi odată, o să vă înfățişez mai pe larg această 
concepţie Creştinească. Propunând acum atenției 
voastre cărticica aceasta, împlinesc făgăduinţa pe 
care am dat-o. În ce fel — să judece Biserica. Aceasta 


nu este filosofia mea personală — Doamne fereşte! 
— ci, cred eu, înțelegerea pe care Biserica Ortodoxă 
Universală a ţinut-o de la începutul său şi până astăzi. 
Să vă spun ce-i aici al meu: faptul că toată experiența 
mea cea mai bună de viață este în conglăsuire cu 
ceea ce luminătorii Bisericii noastre au zis şi au scris. 
Aşadar, ceea ce însumi am primit şi mi-am însuşit, 
aceea vă predanisesc. 

Un istoric Englez (Gibbon), scriind despre Roma 
Cezarilor, spune că pe atunci religia era văzută de 
popor ca adevărată, de filosofi — ca mincinoasă, de 
oamenii de stat — ca folositoare. Şi astăzi, în Europa 
Creştinată, se pot auzi asemenea declarații. Deseori 
se repetă zisa: „Religia este filosofia poporului de 
rând!” Dar, întrebăm noi, care religie? Acel istoric 
Englez vorbeşte despre religia păgână, închinătoare 
la idoli. Dacă aceea se numeşte religie, atunci e o 
nebunie să numim Creştinismul religie. Ce unire este 
între Hristos şi Veliar? Creştinismul nu e religie, în 
rând cu toate celelalte religii omeneşti, nicidecum, ci 
Creştinismul este descoperirea cerească a adevărului, 
Vestea de Bucurie a neamului omenesc, nu de la om 
sau înger, ci de la Însuşi Dumnezeu Făcătorul. Hristos 
a zis: „Veţi cunoaşte adevărul, şi adevărul vă va face 
slobozi.” De ce vă va face slobozi? Tocmai de religii, 
de filosofiile omeneşti, de concepțiile mincinoase ale 
lumii, de silnicia tuturor rătăcirilor lumeşti, care se 
împotrivesc Adevărului, sub orice nume ar fi ele şi pe 
orice tavă ar fi servite. În acest sens, spune şi marele 
Apostol: „Vedeţi să nu vă fure cineva cu filosofia şi 
deşartă înşelăciune, dupre predania oamenilor, dupre 
stihiile lumii, şi nu dupre Hristos.” /Col. 2:8/ Pentru 
că adevărul este unul, iar cugetările omeneşti sânt 


multe. Adevărul este totdeauna acelaşi, şi totdeauna 
egal cu sine. Adevărul lui Hristos nu este paralel cu 
nici un sistem făurit de rațiunea personală a unui 
om. Dar, despre aceasta, doar în treacăt şi doar ca să 
vă întăresc în convingerea următoare: Creștinismul 
nu e nici una dintre religii, nici una dintre filosofii, 
ci organismul cu totul aparte, original şi desăvârşit 
al adevărului dumnezeiesc viu, purtător de lumină 
şi purtător de mântuire. Aceasta, şi ca să ştiţi cu ce 
convingere am scris această lucrare pe care vo închin 
vouă, viitorilor păstori şi purtători de stindard ai 
Bisericii lui Hristos. 

Am numit această alcătuire „Simboluri şi semnale” 
pentru că nu am putut găsi în limba Sârbă cuvinte 
care să aibă întocmai acelaşi înțeles cu acestea. 
„Chipuri şi asemănări” ar fi putut doar în parte să 
înfățişeze ceea ce se cuprinde în cuvintele „simboluri 
şi semne.” 

Lucrarea de față nu este nici exhaustivă, nici 
definitivă. Ea este doar un îndrumător — însă de 
nădejde, cred eu — care vă va putea sluji cu folos în 
propria voastră cercetare şi descifrare a minunilor 
lumii lui Dumnezeu. Prins de treburile eparhiale, 
eu însumi de-abia am găsit timp să scriu chiar şi 
acest puţin. Îmi pun însă nădejdea în voi, care veți 
cuprinde şi vă veți însuşi aceste cuvinte scrise, că la 
vremea potrivită vă veți da osteneala să dezvoltați şi 
să înfățişați mai pe larg subiectul acesta, întru slava 
lui Dumnezeu şi spre folosul neamului Creştinesc. 

REALITATEA ŞI SIMBOLURILE EI 


1. Câtă vreme copilul învață abecedarul, pentru el 
literele sânt, în sine, un fel de idoli. Literele sânt 
pentru el o realitate materială. Copilul care bu- 
chiseşte priveşte cu toată atenția la litere şi cu toată 
mintea gândeşte numai la litere. Când isprăveşte de 
citit un cuvânt, îl întrebi ce a citit, şi nu ştie. Şi se 
miră pentru ce îi pui o asemenea întrebare. El nu 
bănuieşte noima cuvintelor citite. Forma, mărimea şi 
culoarea literelor scrise — doar acestea au lăsat urme 
în sufletul lui, şi acestea-s tot ceea ce ştie el despre 
litere deocamdată. Literele sânt pentru el o realitate 
materială, la fel ca idolii pentru închinătorul la idoli. 
De aceea, atât cel ce buchiseşte, cât şi închinătorul la 
idoli privesc la idolii lor cu frică şi cu cinstire. 

2. Cu cei ce buchisesc se aseamănă şi mulți oameni 
în vârstă, ba chiar şi mulți care poartă numele de 
filosofi şi savanţi. Cu multă osteneală şi sudoare, 
aceştia de-abia ajung la buchisirea slovelor fireşti, 
însă nicidecum şi la noima şi însemnătatea lor. lar 
omul învăţat citeşte slovele negândind la cuvinte; le 
citeşte prinzând îndată înțelesul lor. Multă vreme 
trebuie să se chinuie învățătorul până-l învață pe 
elev să „citească după înțeles.” Ceea ce se potriveşte 
în privința cărții se potriveşte şi în privința naturii. 
Închinătorii la natură sânt întocmai cu închinătorii 
la slovă. Închinătorii la natură sânt copii înaintați în 

vârstă, dar necopți. Întrebaţi-i ce înseamnă lucrurile 
şi întâmplările: vă vor privi la fel de pătrat ca cel ce 
buchiseşte, când este întrebat despre înțelesul a ceea 
ce a citit. 

3. Şi, astfel, se poate spune că nici un închinător 
la idoli nu ştie să citească; ştiu să citească numai 
închinătorii duhului. Pentru cei dintâi, făpturile 
din natură sânt o realitate materială, înfăţişată în 
formele, mărimile, culorile, feluritele lor funcții şi 
relații. Însă, pentru ceilalți, făpturile sânt simboluri, 
iar realitatea duhovnicească este noima şi viaţa şi 
îndreptățirea ființării acestor simboluri. 

4. Minunat vorbeşte despre aceasta Simeon Noul 
Cuvântător-de- Dumnezeu: „Cel luminat de Du- 
hul Sfânt, Carele toate înnoieşte, capătă ochi 
noi şi urechi noi, şi nu mai vede ca un om, adică 
dupre simţuri, ci, ca unul ce stă mai presus de om, 
priveşte duhovniceşte lucrurile trupeşti, ca pre nişte 
simboluri ale lucrurilor nevăzute.” /Cuvântul 65/ 
Aşa şi este omul ce ştie să citească duhovniceşte. El 
nu buchiseşte slovele naturii ca un începător într'ale 
abecedarului, ci merge după noimă, caută noima şi 
tâlcuieşte noima. 

5.Sfântul Maxim Mărturisitorul grăieşte asemănător: 
„Toată lumea cea gândită (duhovnicească) tainic 
se înfăţişează, prin simbolice asemănări, în lumea 
cea simțită pentru cei ce au ochi să vază, şi toată 
lumea cea simțită se cuprinde în cea gândită.” 
/Mistagoghia, cap. 11/ Văd asta cei ce au ochi să vadă, 
adică cei cu ştiinţă de carte, care ştiu să citească după 
înțeles — altfel spus, cei ce au vedere duhovnicească 
şi pot vedea în duh cele ale duhului, nu doar cu ochii 
trupeşti cele ale trupului. 


6. Şi Apostolul Pâvel vorbeşte despre aceasta în 
cuvintele următoare: „Slova omoară, iar duhul face 
viu,” /IL Cor. 3:6/ precum şi: „Că vedem acum ca 
prin oglindă în ghicitură, iar atunci față către față.” 
1 Cor. 13:12/ Şi iarăşi, mai încolo, şi mai pe larg: 
„Neprivind noi la cele ce se văd, ci la cele ce nu se 
văd, că cele ce se văd sânt vremelnice, iar cele ce nu 
se văd, vecinice.” /Il Cor. 4:18/ 

7. De aici se înţelege limpede că cine citeşte natura 
fără duh şi fără noimă, acela citeşte moarte, vede 
moarte, primeşte moarte. Şi cine priveşte natura 
văzută ca pe o realitate materială, şi nu ca pe o 
„ghicitură în oglinda duhului,” acela nu vede nimic 
mai mult decât un şcolar de clasa întâi, care nu sa 
desprins de buchisirea slovelor. Şi cine priveşte ceea 
ce sevede cu ochii ca pe cevaveşnic-— cum priveau unii 
filosofi, începând de la vechii naturalişti Ellini până 
la cei mai noi tovarăşi ai lor întru cugetare, Leutono- 
Latini —, acela este, cu adevărat, un închinător la 
idoli neştiutor de carte, a cărui cunoaştere stă numai 
în buchisirea şi divinizarea slovelor lipsite de înțeles. 
Veşniciei îi aparţine realitatea duhovnicească, iar 
vremii — simbolurile acelei realități. 

8. Şi cortul vechi-testamentar, pe care l-a făcut 
de-Dumnezeu-înțelepţitul meşter Veseleil după 
modelul pe care i l-a arătat Dumnezeu lui Moisi 
pe Sinai, drept a slujit „închipuirii şi umbrei celor 
cereşti.” /Evr. 8:5/ Însă cortul a pierit odată cu venirea 
lui Hristos, aşa cum se pierd din vedere slovele 
atunci când se pricepe înțelesul. Când realitatea sa 
arătat, simbolul realității a pierit. Venind, Domnul 
a întins simbolismul realității duhovniceşti asupra 
întregului Cosmos. Nu numai cortul, care slujea 

[drept „închipuirii şi umbrei celor Cereşti”], ci întreg 
Cosmosul înfăţişează chipul şi umbra lucrurilor 
cereşti. 

9. Hristos s'a slujit pe îndelete de simbolurile naturii 
pentru a lămuri realitatea duhovnicească pe care Ela 
arătat-o lumii. Când se adunau mulțimile de oameni 
în jurul Lui, „a grăit lor multe în pilde.” Cuvântul 
„pildă” sau „parabolă” arată o acțiune dramatică, sau 
o întâmplare obişnuită, sau o legătură dintre lucruri 
şi om, însă în aşa fel ca să aibă, ce-i drept, şi un 
înţeles vădit -- dar înțelesul adevărat şi de căpetenie 
al ei se află doar pe tărâmul realităților duhovniceşti, 
în împărăția duhovnicească. „Pentru aceasta în pilde 
grăiesc lor, "a zis Domnul, „că văzând nu văd, şi auzind 
nu aud, nici înțeleg.” De ce oare? „Că sa îngroşat 
inima norodului acestuia.” /Mat. 13:13-15/ Inima 
îngroşată înseamnă închiderea şi orbirea vederii 
duhovniceşti, care este în inimă. lar această vedere 
duhovnicească, ce se află în inimă, cuprinde tot ceea 
ce savanții numesc în chip tulbure „subconştiență,” 
„intuiție” şi aşa mai departe, şi tot aşa. 

10. „Că vouă s'au dat a cunoaşte tainele împărăției 
cerurilor, iar acelora nu s'au dat.” /Mat. 13:11/ Așa 
le-a grăit Hristos ucenicilor Săi apropiați. De către 
cine li sa dat? De către EI Însuşi. El a înlăturat 
de pe inimile lor toate depunerile întunecoase şi 
vederea lor duhovnicească s'a deschis, încât au putut 
să vadă nemijlocit realităţile duhovniceşti, întocmai 
ca Adam înainte de păcat, fără pilde şi simboluri. 
Căci Adam cel fără de păcat în Rai era desăvârșit 
în citirea noimelor şi înțelesurilor tuturor făpturilor 
şi lucrurilor zidite. De aceea, Adam a şi putut da 
fiecărei făpturi nume ce se potrivea miezului şi 


noimei duhovniceşti pe care fiecare făptură o înfățișa 
în chip simbolic. Căci nu Ziditorul a ales numele 
animalelor, ci „le-au adus la Adam să vază, ce nume le 
va pune.” lar Adam nu a greşit, ci drept „a pus nume 
tuturor dobitoacelor şi tuturor pasărilor cerului şi 
tuturor fiarelor pământului.” /Fac. 2:19-20/ 

11. Gânditorilor materialişti, oameni cu inimi 
îngroşate, li se pare un lucru mărunt — a da nume 
animalelor. Negreşit este un lucru cu totul mărunt 
şi neînsemnat, dacă ne închipuim că Adam a dat 
nume animalelor aşa întâmplător şi fără noimă 
precum materialiştii zilelor noastre dau nume cailor 
şi câinilor, mai mult poreclind decât numind. Însă 
Adam nu a făcut aceasta întâmplător şi fără noimă, ci 
co adâncă şi adevărată vedere a realității duhovniceşti 
pe care fiecare animal o înfățișa prin sine. Acea 
lucrare, nespus de grea pentru un păcătos, Adam 
a săvârşit-o şi repede, şi uşor. EI a citit cu uşurinţă 
toate simbolurile realităţii, de vreme ce i-a fost dat să 
cunoască realitățile şi fără simboluri; să le privească 
cu inima curată precum cristalul în Ziditorul şi prin 
Ziditorul. Această cunoaştere vizionară, pătrundere, 
înfăptuire, a înnoit-o Mântuitorul cu ucenicii Săi 
apropiați. A înnoit-o, dar nu în grabă şi dintro dată, 
ci încet şi treptat, îndelung-lămurind şi curățind, şi 
în cele din urmă luminând cu Duhul Dumnezeiesc 
cel Sfânt. 

12. Această vedere a realităţii fără pilde, fără parabole, 
pe care Adam o avea, dar a pierdut-o, şi pe care 
Apostolii, pierzându-o, iar au dobândit-o, e hărăzită 
nouă, tuturor Creştinilor. Şi noi, toți, am fi avut aceată 
minunată însuşire adamică şi apostolească, acest 
simț spre înțelegerea nemijlocită a adevărului, dacă 

după Botez am fi rămas neîntinați şi neîntunecaţi de 
păcat. Dar tot păcatul pleacă privirea dinspre Ceruri 
către pământ şi dinspre Ziditor către prăpastie. 
După fiecare păcat, noi ne ascundem de Dumnezeu, 
precum şi Adam, păcătuind, sa ascuns „în mijlocul 
Raiului.” /Fac. 3:8/ Ne ascundem şi ne tăinuim, 
păcătuind şi păcătuind, până ce, într'un sfârşit, firea 
cea dintru afară, tainicul nostru cel lipsit de voință, 
ajunge să ne fie dumnezeu în locul lui Dumnezeu 
— adică până ce adevărul nu piere din faţa ochilor 
noştri, iar simbolurile adevărului nu înlocuiesc tot 
adevărul, toată realitatea. Sau încă şi în alte cuvinte: 
până ce vederea inimii nu orbeşte cu totul şi noi nu 
ne dăm întru totul vederii dobitoceşti a simţurilor să 
ne conducă. Şi atunci se întâmplă cu noi ceea ce e 
spus: „orb pe orb urmează.” 

13. Hristos încă a mai spus: „Duhul este carele 
dă viață, trupul nu foloseşte nimic.” /lo. 6:63/ Nu 
numai trupul omenesc, ci, în sine, nici un trup din 
tot Cosmosul nu foloseşte la nimic. EI poate folosi 
la ceva în viața aceasta numai dacă duhul se foloseşte 
ca de o unealtă a sa, ca de un simbol al său. Duhul 
e realitate, trupul e simbol al duhului. Împăratul e 
împărat, şi însemnele împăratului sânt însemne. 
Nesocotit ar fi cel ce ar tăgădui ființa împăratului şi 
ar recunoaşte drept împărat însemnele împăratului. 
Din păcate, astfel de suflete nenorocite avem şi în 
vremurile noastre Creştine, şi în zilele noastre. Parcă 
am trăi în vremea împăratului Navuhodonosor, cu 
atâtea şi atâtea mii de zile şi nopți înainte de Hristos, 
şi nu în vremea împăraților încreştinați la 25 de 
veacuri după închinătorul la idoli Navuhodonosor! 
Însă voi, Creştinii, nu trebuie să ţineţi seama de 


neînvățaţii închinători la idoli ai vremii noastre, 
fie având cunună împărătească, fie togă de doctor. 
Voi trebuie să fiți conştienţi că vouă vi se descoperă 
adevărul, şi că voi sânteţi cei ce îl cunoaşteţi. Dar — 
osteniți-vă neîncetat, ca într'adevăr să îl cunoaşteţi. 

PĂMÂNTUL, 
SOARELE ŞI STELELE CA SIMBOLURI 


1. Sa zis: „Întru început au făcut Dumnezeu 
cerul şi pământul.” Prin „cer” se înțelege împărăția 
realităţilor duhovniceşti, nevăzute şi netrupeşti. 
Prin „pământ” se înțelege suma simbolurilor acelor 
realități, văzute şi trupeşti. Pământul este, aşadar, o 
imagine simbolică a cerului. 

2. Toate puterile fizice ale Pământului — de pildă, 
atracția şi respingerea, căldura, electricitatea, radia- 
ţiile şi celelalte — sânt simboluri ale puterilor du- 
hovniceşti din Împărăţia Cerurilor. În sine, acele 
puteri nu ar fi puteri, nici nu ar putea să ființeze, 
dacă nu ar sta în spatele lor puteri neasemuit mai 
mari, originare, puteri duhovniceşti. Şi dacă deasupra 
puterilor fizice nu ar fi tăria şi stăpânia puterilor 
înțelegătoare, veşnice, ele ar slăbi, sar turbura şi 
ar preface în haos întreaga lume, precum este scris 
despre Dumnezeu şi făpturi: „Întorcându-ți dară 
fața, se vor turbura; lua-vei duhul lor, şi se vor sfârşi.” 
/Ps. 103/ 

3. Soarele este simbol al lui Dumnezeu Însuşi. 
Sfântul Grigorie Cuvântătorul-de-Dumnezeu scrie: 
„Ce este Soarele pentru cei trupeşti, este Dumnezeu 
pentru cei duhovniceşti.” Aşa cum Soarele, cu lumina 
sa, luminează şi încălzeşte toate ființele vii de pe 
pământ, aşa şi Dumnezeu luminează toate sufletele 


cu mintea Sa şi le încălzeşte cu dragostea Sa. Fără 
Soare, mor trupurile; fără Dumnezeu, mor sufletele. 
Zis-a Moisi norodului Israiltenesc: „că şi viața şi 
moartea am pus înaintea feței voastre... alege viața, 
ca să trăieşti tu şi sămânța ta.” /Deut. 30:19/ Alrfel 
spus, „cunoaşte-L, pe Dumnezeu, Cel Unul şi Viu, 
Nevăzut, şi numai Lui să ] te închini, iar simbolurilor 
văzute să nu li te închini ca unor dumnezei, fiindcă 
vei fi închinător la idoli: cunoaşterea lui Dumnezeu 
este viață, închinarea la idoli este moarte.” 

4. „Căci Domnul Dumnezeu este Soare,” soare şi 
pavăză celor drepți, zice cu dumnezeiască insuflare 
Prorocul. /Ps. 83/ Cuvintele acestea nu se găsesc 
în toate traducerile. Fără îndoială, Prorocul Îl are 
în vedere pe Dumnezeu ca Lumină Veşnică, ca 
Luminător Veşnic al adevărului, dreptăţii şi dragostei. 
Prorocul Malahia Îl numeşte pe Dumnezeu „Soarele 
dreptății.” /Mal. 4:2; II Pet. 1:19/ loân, văzătorul de 
cele tainice, istoriseşte în Apocalipsa sa cum a văzut 
cetatea Împăratului Ceresc, lerusalimul cel de Sus, 
şi zice: „şi cetatea nu are trebuință de Soare nici de 
Lună ca să lumineze în ea, că slava lui Dumnezeu 
o a luminat pre ea.” /Apoc. 21:23/ Iar altundeva, 
zugrăvind slava drepţilor, spune: „şi noapte nu va mai 
fi, şi trebuință nu au de lumina lămpii şi de lumina 
Soarelui, că Domnul Dumnezeu luminează pre ei.” 
/Apoc. 22:5/ 

5. Dar poate că cineva va zice: oare nu Hristos i- 
a numit pe toți drepții sori, şi oare nu este Soarele 
simbol tuturor drepţilor? Cu adevărat a zis Domnul: 
„atunci drepții vor străluci ca Soarele în împărăția 
Tatălui lor.” /Mat. 13:43/ Şi aceasta, mai tare şi mai 
frumos decât acel Soare văzut şi simțit. În fapt, vor 

lumina asemenea lui Dumnezeu, Soarele dreptății. 
Dar lumina cu care aceia se vor înveşmânta şi vor 
lumina nu va fi de la ei înşişi, ci de Dumnezeu, 
întocmai precum şi stelele îşi iau lumina de la Soare. 
Despre aceasta lămurit vorbeşte Apostolul Pâvel: 
„Alta (este) slava Soarelui, şi alta slava Lunii, şi alta 
a stelelor.” /I Cor. 15:41/ 

6. Prorocul Daniil spune despre drepți că „vor 
lumina... ca stelele în veac şi încă.” /Dan. 12:3/ Şi 
Simeon Metafrastul zice că sfinții se asemuiesc 
stelelor care, aşezate pe crugul ceresc, luminează 
întregului Cosmos. Şi mulți alți duhovnici mari 
dintotdeauna au socotit stelele ca simboluri ale 
îngerilor, drepţilor şi bine-plăcuţilor lui Dumnezeu, 
în vreme ce Soarele l-au socotit ca simbol al însuşi 
Împăratului şi Dumnezeului atotputernic. 

7. Aşadar, noi, Creştinii, socotim Pământul, Soarele 
şi stelele ca simboluri ale realităților duhovniceşti, 
şi nicidecum ca realitate în sine. Însă păgânii, vechi 
şi noi, au socotit şi socotesc aceste corpuri cereşti 
ca realitate în sine. Odată socotite realitate, îndată 
şi idolatrizarea lor! De aceea, păgânii din toate tim- 
purile au căzut în rătăcirea întunecată ca acestor 
lucruri ale Ziditorului să li se închine precum unor 
idoli. Grecii i se închinau Pământului numindu-l 
Ghea, iar Soarelui numindu-l Ap6llon. Dumnezeu- 
Soarele în Egipt se numea Osiris, iar Luna Isid. 
Luna era deosebit de adorată în Babilon, Asiria şi 
Arabia sub numele Astarote. Perşii — închinătorii la 
foc, se închinau stelelor ca unor dumnezei. 

8. Rătăcirea închinătorilor la idoli, vechi şi noi, a 
venit pentru că nu duhul lor le-a călăuzit ochii, ci 
ochii au călăuzit duhul. Duhul, ca un orb, a urmat 


vederii trupeşti şi s'a închinat celor ce ochii îi arătau 
a fi realitate, a fi dumnezeu. Era nevoie să vină 
Mântuitorul ca să întărească duhul slăbănogit şi să 
îi dea întâietate asupra ochilor şi asupra materiei. 
Şi Mântuitorul a venit printre oameni şi a vestit 
adevărul veşnic: „Duh este Dumnezeu.” /lo. 4:24/ 
Celor care au auzit şi au primit acestea, le-au căzut 
solzii de pe vederea duhovnicească, precum lui Sâvl 
cel orbit, şi ei îndată au văzut şi au înţeles. Au văzut 
şi au priceput că toate lucrurile în lume, pe care ei 
până atunci le adorau ca pe nişte dumnezei, ca pe 
adevăr şi realitate, nu sânt nimic altceva decât pilde 
despre Dumnezeu cel Unul Veşnic şi Viu. 

CUNOAŞTEREA ADEVĂRULUI 


De vreme ce Dumnezeu este duh, tot adevărul tre- 
buie să fie duhovnicesc. Pentru că Dumnezeu şi 
adevărul totuna sânt. 

Când vorbim despre lucrurile ce cad sub simţuri, 
despre însuşirile lor şi despre legăturile dintre ele, şi 
spunem: „cutare şi cutare lucru este adevărat,” nu ne 
gândim la adevărul în înțelesul său absolut şi veşnic, 
ci în sens relativ şi practic. Fiindcă în înțeles absolut 
numai Dumnezeu este adevăr veşnic şi neştirbit. 
Asta înseamnă, oare, că natura zidită e o minciună? 
Doamne fereşte! Însă ea poate să apară şi ca minciună 
pentru două tipuri de oameni: materialistul European 
şi nihilistul Indian (există două feluri de nihilişti: 
politici şi filosofici; aici îl avem în vedere pe nihilistul 
filosofic). Când materialistul spune: „Această natură, 
pe care o vedem şi o observăm, cu întreaga sumă a 
însuşirilor şi faptelor sale văzute, ea însăşi înfăţişează 
tot adevărul, toată realitatea, tot ce îndeobşte poate 
exista,” atunci natura întradevăr se arată ca minciună. 
Ea se arată deopotrivă ca minciună, de la un cap la 
altul, duhului nihilistului, când acesta mărturiseşte şi 
zice: „Această natură, cu toate însuşirile şi faptele sale, 
este amăgire, vis, nimic.” 

Astfel, atât unul, care pretinde că natura ce cade sub 
simţuri este adevărul în sine, cât şi celălalt, care zice că 
natura ce cade sub simţuri este minciună, vis şi iluzie, 


mărturisesc amândoi un la fel de mare neadevăr. 
Natura este simbol al adevărului. Lumea fizică este 
expresia văzută a lumii duhovniceşti, nevăzute. Cea 
dintâi este simbol, a doua este noima simbolului, 
este duh şi realitate. 

Când Sfântul loân Damaschin, poet Creştin, zice: 
„Cu adevărat, deşertăciune sânt toate, viața este 
umbră şi vis,” el nu gândeşte nici pe departe ca 
nihilistul Buddhist. El priveşte cu duh vizionar 
viața cea reală şi veşnică, față de care viața trupească 
de pe pământ este cu adevărat ca o umbră şi ca un 
vis. „Deşertăciune” numeşte toate cele după care 
oamenii neduhovniceşti aleargă în această lume, 
căutând adevărul şi fericirea. Lumea în sine nu este 
amăgire, pentru că Făcătorul ei este Dumnezeul 
cel adevărat. Din izvorul adevărului, cum ar putea 
să curgă minciună? Însă lumea poate părea amăgire 
celui care caută în ea ceea ce ea nu are şi nu este. Ca 
şi cum ar vâna Luna în apă! 

MINERALELE CA SIMBOLURI 


1. Piatra Îl simbolizează în primul rând pe Însuşi 
Hristos. Aceasta s'a spus dintru început prin Proroci. 
Cea de-a patra împărăție pe care a văzut-o în vis 
împăratul Navuhodonosor sub chipul unui idol 
din fier şi pământ simboliza Împărăția Romanilor. 
Piatra prăvălită din munte, care a lovit în acel idol 
şi l-a năruit în pulbere, Îl preînchipuia pe Hristos, 
Întemeietorul unei noi împărății a împărăţiilor, care 
„va sta în veci,” după înainte-vederea Prorocului 
Daniil. /Dan. 2:44/ 

2. Marele Isaia ÎL numeşte pe Hristos „piatră de po- 
ticnire” — „piatră de poticnire şi piatră de sminteală” 
/Rom. 9:33; Isa. 8:14/ de care se vor poticni mulți, 
„şi vor cădea şi se vor zdrobi... piatră de mult preț, 
aleasă, în capul unghiului, cinstită întru temeliile ei, 
şi cel ce va crede întru dânsa nu se va ruşina.” /Isa. 
8:14-15; 28:16/ Astfel de piatră a pus Dumnezeu 
în Sion, în muntele cel sfânt al Său, ca să fie temelie 
a noii împărăţii, celei nepieritoare — a împărăției 
Creştineşti. Minunată este această Piatră, însă şi 
înfricoşată. Minunată este pentru cei ce o primesc, 
iar înfricoşătoare pentru cei ce o leapădă. 

3. Bunul Hristos na rostit niciodată cu gura Sa 
cuvinte mai cumplite ca acestea: „lot cela ce va 
cădea preste acea piatră se va sfărâma; iar preste 
carele va cădea, spulbera-va pre el.” /Le. 20:18/ 


Prin aceste înfricoşătoare cuvinte, El le-a amintit 
tuturor ziditorilor — ziditorilor de suflet, de familie, 
de societate, de popor, de stat, ai omenirii — să nu 
îndrăznească căci nu pot zidi în afara Lui, Care este 
Piatra de Temelie. Iheofilact al Ohridei zice: „Evreii 
sânt spulberaţi ca pleava (de această piatră), şi sânt 
împrăștiați prin întreaga lume. Dar ia aminte că mai 
întâi ei au căzut pe această piatră (adică s'au smintit), 
şi apoi piatra a căzut asupra lor şi i-a pedepsit.” 
/Tâlcuire la Evanghelia după Luica/ 

4. Piatra,care Îl simbolizează pe Hristos,simbolizează 
totodată şi credinţa statornică în Hristos. Când 
Apostolul Petru şi-a mărturisit credința în Domnul 
zicând: „Lu eşti Hristosul, Fiul lui Dumnezeu celui 
viu,” Domnul i-a dat răspuns: „Iu eşti Pâtru,” (iar 
„Petru” înseamnă piatră), „şi pre această piatră voiu 
zidi biserica Mea” — adică pe credința căreia i-ai dat 
glas acum. ar acelaşi Petru îi numeşte pe credincioşi 
„pietre vii,” zicând într'o epistolă a sa: „Către carele 
apropiindu-vă, cela ce este piatra cea vie... şi voi, ca 
nişte pietri vii, vă zidiți casă duhovnicească.” /I Pet. 
2:4-5/ Pentru că toți câți în Hristos s'au botezat, în 
Hristos s'au îmbrăcat, şi s'au asemănat lui Hristos. De 
aceea îi şi numeşte Apostolul pe Creştini cu numele 
lui Hristos: „pietre vii.” Mulțimea pietrelor din lume 
simbolizează mulțimea credincioşilor de la facerea 
până la sfârşitul vremurilor, potrivit făgăduinței 
făcute de Dumnezeu lui Avraam, că urmaşii lui cei 
după dreapta credință vor fi „ca nisipul cel de pre 
țărmurile mării.” /Fac. 22:17/ 

5. Oamenii care îşi zidesc viața pe Hristos ca pe 
o piatră statornică sânt numiți în Evanghelie 
„înțelepți,” iar cei ce zidesc pe nisip „nebuni.” 

Zidirea celor înţelepţi stă în picioare şi dăinuie, iar 
zidirea celor nebuni cade şi se sfărâmă din pricina 
vânturilor şi viforniţelor. În vremurile străvechi, 
oamenii apostaziaseră, şi sau gândit să zidească 
un turn până la ceruri. Şi au început să îl zidească 
din pământ uscat, din cărămidă. Dumnezeu însă a 
sfărâmat zidirea lor, pentru că nu era pe piatră, pe 
piatra credinței, ci pe nisipul şi pe noroiul necredinței 
— altfel spus, nu era pe credința în Dumnezeu, ci pe 
credința în om. Aşa din veac se sfărâmă şi în veac 
se va sfărâma toată zidirea care nu este în numele 
adevăratului Dumnezeu şi pe credința în EI. lar 
nisipul este simbolul nestatorniciei şi slăbiciunii. 

6. Aurul este simbolul adevărului. Mâghii de la 
Răsărit l-au adus în dar Împăratului nou-născut aur, 
tămâie şi smirnă. Gură-de-Aur tâlcuieşte în felul 
următor darurile acestea: cunoaşterea adevărului, 
ascultarea şi dragostea. Aurul nu se schimbă, nu 
amăgeşte: cum este în coroana împărătească, aşa-i 
şi-n pământ, şi-n apă, şi-n foc — totdeauna același. 
Ca atare, dintotdeauna aurul a însemnat pentru de- 
Dumnezeu-cuvântătorii şi înainte-văzătorii Creştini 
o icoană a adevărului — nu adevărul însuşi, ci doar un 
chip al adevărului, un simbol al adevărului. 

7. Nu aurul este luat ca temelie, ci piatra. Pentru 
că temelia trebuie să fie tare, iar aurul este moale. 
Credința este pusă la temelia mântuirii noastre. 
Aurul reprezintă zidirea, care se face, în continuare, 
pe piatra credinței. Altfel spus, cui are credință în 
Hristos tare ca piatra, i se descoperă după aceea 
adevărul credinței, luminos în curăție precum aurul, 
şi moale în milă precum aurul. Pentru că mila este 
nedespărțită de adevăr, precum este scris: „mila şi 


adevărul sau întâmpinat.” /Ps. 84:10/ Adevărul 
e luminos şi bun, după cum aurul e strălucitor şi 
moale. De aceea spune Apostolul Pâvel că pe piatră 
stă aurul, ce va să zică: pe credință stă adevărul. 
AI Cor. 311-127 

8. lar că aurul este doar simbol al adevărului, şi nu 
adevărul însuşi, este limpede din Lege, care oprea 
cu cea mai mare asprime închinarea la aur şi facerea 
de idoli din aur. /leş. 32/ Că aurul este numai un 
simbol, nu un adevăr, se vede şi din descrierea pe 
care o face loân Cetăţii cereşti. loân a privit în 
vedenie Ierusalimul ceresc, despre care spune că „era 
zidăria zidului ei iaspis, şi cetatea aur curat asemenea 
sticlei ceii curate.” /Apoc. 21:18/ Dar întrucât 
lumea duhovnicească nu poate fi zidită din lucruri 
materialnice, înseamnă că şi cuvântul „aur” nu are 
aici înţeles de aur obişnuit, ci de adevăr. lar adevărul 
este din toate părțile curat şi străveziu. De aceea şi 
zice Văzătorul de cele tainice: „asemenea sticlei ceii 
curate,” pentru că vorbeşte de adevăr, nu despre aurul 
obişnuit, care naduce nicidecum a sticlă. 

9. Credinţa e temelia vieţii aici, pe pământ. În 
ceruri nu e nevoie de credință. Acolo se trăieşte prin 
vedere, nu se mai trăieşte prin credință. De aceea, 
piatra obişnuită — simbolul credinței — nu este deloc 
pomenită în vedeniile cereşti ale Sfântului Ioân. El 
n'a văzut la Cetatea cerească temelii de piatră, ci altfel 
de temelii. El pomeneşte douăsprezece pietre de preț 
ca temelie a Cetăţii cereşti, şi anume: „iaspis, safir, 
halchidon, smaragd, sardonix, sardion, hrisolithos, 
viril, topaz, hrisoprasos, iachint şi ametist.” Aceste 
pietre preţioase simbolizează douăsprezece puteri 
sau virtuți, care luminează fiecare cu o lumină 

proprie. Cele douăsprezece porți ale Cetăţii sânt 
din „douăsprezece mărgăritaruri... şi ulița cetăţii 
- aur curat ca sticla cea luminoasă,” /Apoc. 21:21/ 
ceea ce va să spună că pe lumea cealaltă aurul îşi 
pierde valoarea şi se pune în caldarâmul străzilor, 
sub picioare, pentru că acolo adevărul este la vedere, 
şi nu mai e nevoie de simbolismul aurului. 

10. Sarea e simbolul Creştinului adevărat, care îi 
drege şi pe alții. Sufletul sărat bine cu învățătura lui 
Hristos nu este supus stricăciunii, ci ajută totodată 
şi aproapelui, ca să se păstreze şi să nu se strice. „Voi 
sânteți sarea lumii,” a zis Marele nostru Domn. Este 
vorba nu numai de Apostoli şi clerici, ci de toți 
Creştinii îndeobşte. Dacă Creştinismul şi-ar pierde 
puterea sa şi ar fi searbăd, cu ce s'ar mai săra neamul 
omenesc? Şi ce l-ar mai feri atunci de stricăciune? 
Dacă sufletul nare în el adevărul lui Hristos, se face 
nesărat, searbăd; se strică şi putrezeşte, şi odată cu 
trupul se preface în putreziciune. Sarea mai înseamnă 
şi harul ceresc, după cuvântul Fericitului Iheofilact, 
care zice: „lar ca să crezi că sarea înseamnă harul, 
ascultă-l pe Păvel: „Cuvântul vostru totdeauna să 
fie cu har, dres cu sare.” /Tâlcuirea la Evanghelia 
după Luca, la 14:34/ Aşadar, sarea este simbolul 
Creştinului în lume şi al harului în Creştin. 


V 


PLANTELE CA SIMBOLURI 


1. Ca pomul să poată creşte, el trebuie să fie 
înrădăcinat în pământ. ot aşa şi sufletul trebuie 
să fie înrădăcinat în Împărăţia duhovnicească, 
cerească, pentru că aceea este pământul lui, în care 
se înrădăcinează şi din care creşte. 

2. Ca pomul să poată creşte, trebuie să fie adăpat cu 
apă. Tot aşa şi sufletul trebuie să fie adăpat cu harul 
Duhului Celui Sfânt, ca să fie sănătos şi puternic. 
Sfântul Antânie spune: „Pomii, de nu se vor adăpa 
cu apă, nu vor putea creşte: nici sufletul nu poate 
creşte dacă nu soarbe din dulceața cea cerească. 
Cresc numai sufletele care au primit Duhul şi sânt 
udate cu dulceaţa cea cerească.” 

3. Ca pomul să poată aduce roadă, trebuie să aibă 
lumină şi căldură de la Soare. Tot aşa şi sufletul 
trebuie să fie luminat şi încălzit de Dumnezeu, 
Soarele dreptăţii celei veşnice. Pentru că numai în 
lumina şi în căldura care vin de la Dumnezeu, Cel 
viu şi de-viață-Făcător, poate sufletul să trăiască, şi 
să crească, şi să aducă roadă. 

4. Crinul ca simbol al lipsei de griji. „Socotiți crinii 
câmpului cum cresc: nu se ostenesc, nici torc.” /Mat. 
6:28/ Totuşi, sânt îmbrăcaţi atât de frumos, cum nu 
a fost vreodată Împăratul Solomon în toată slava lui. 
NIl Sinaitul vorbeşte despre simbolismul crinului şi 
zice: „Despre sufletul cel desăvârşit s'a zis că este ca 


un crin între spini, iar aceasta însemnează sufletul ce 
trăieşte lipsit de grijă între cei ce se grijesc de multe.” 
/Pentru iubirea de arginți/ 

5. Măslinul ca simbol al alegerii harice. Domnul a 
ales poporul lui Israil ca pe un măslin între pomii 
sălbatici, ca să fie poporul Lui ales. /ler. 11, 16/ 
„Măslini” mai sânt numiţi Ilie şi Enoh, ce se vor 
arăta ca înainte-mergători ai Celei de-a Doua Veniri 
a lui Hristos. Pe aceştia i-au văzut mai înainte în 
descoperire şi Prorocul Zaharia, şi Sfântul Ioân, cum 
stăteau înaintea Scaunului slavei în ceruri sub chipul 
a doi măslini. /Zah. 4:3; Apoc. 11:4/ Ca pomul ce dă 
untdelemn şi ca pomul cu traiul cel mai îndelungat 
între pomii pământului, măslinul simbolizează şi 
orice om plin de har, care luminează cu mila şi cu 
adevărul de la Duhul lui Dumnezeu şi care, prin 
credință, sa înrădăcinat în viața veşnică. Psalmistul 
dă mărturie: „lară eu ca un măslin prearoditoriu 
în casa lui Dumnezeu: nădăjduit-am spre mila lui 
Dumnezeu în veac şi în veacul veacului.” /Ps. 51:7/ 
6. Sămânța este simbolul cuvântului lui Dumnezeu. 
„arina este lumea,” a zis Domnul. „Sămânţa cea 
bună... sânt fiii Împărăției; iar neghinile sânt fiii 
celui viclean.” /Mat. 13:37-38/ 

7. Grâul înseamnă învăţătura lui Dumnezeu, învă- 
țătura lui Hristos, sămânţa cea bună, dimpotrivă față 
de neghină, care înseamnă sămânţa cea diavolească. 
„Dar dormind oamenii, a venit vrăjmaşul lui şi a 
sămănat între grâu neghini.” /Mat. 13:25/ Creştinii 
care păstrează într înşii sămânța cea dumnezeiască 
a lui Hristos şi o îngrijesc până la seceriş se vor 
mântui, pe când cei nepăsători, care îngrijesc în sine 
pleava în locul grâului, vor pieri. Despre aceasta a 


dat mărturie şi Sfântul loân Înainte-Mergătorul, 
zicând că Dumnezeu „va aduna grâul lui în jitniță 
iar plevele le va arde cu foc nestins.” /Mat 3:12/ 
Aşadar, grâul mai înseamnă şi Creştinii adevăraţi, 
care au păstrat în ei sămânța lui Dumnezeu, iar 
pleava înseamnă necredincioşii şi păcătoşii. Domnul 
a dat pilda putrezirii sămânței de grâu sub pământ 
ca pe o închipuire a morţii şi învierii Sale, şi totodată 
ca pe o închipuire a morții omului celui vechi şi a 
naşterii celui nou, în fiecare din noi. /lo. 12:24, 1 
Cor. 15:36/ 

8. Strugurii şi spinii, smochinele şi ciulinii sânt 
simboluri ale oamenilor buni şi vicleni., „Au doară vor 
culege din spini struguri sau din ciuline smochine?” 
Nu, ci din viță şi din smochin se culege rod bun, iar 
din spini şi ciulini rod rău. „Aşa că tot pomul bun 
roade bune face, iar pomul putred roade viclene face. 
Nu poate pomul bun să facă roade viclene, nici pomul 
putred să facă roade bune. Deci tot pomul care nu 
face roadă bună se taie şi în foc se aruncă. Pentru 
aceea, din roadele lor veţi cunoaşte pre dânşii.” /Mat. 
7:16-20/ Despre cine vorbeşte aici Domnul? Despre 
pomi sau despre oameni? De bună seamă că despre 
oameni. Pomii sânt luaţi doar ca simbol al oamenilor 
— fie buni, fie vicleni. 

9. Viţa este simbol al lui Hristos, iar mlădiţele 
— simbol al celor ce Îi urmează. „Eu sânt vița, voi 
mlădițele,” a grăit Domnul către ucenicii Săi. Viţa 
este în parte văzută şi în parte ascunsă. La fel şi 
Fiul lui Dumnezeu: în parte e cunoscut şi în parte 
necunoscut. Fără viță, mlădițele nu pot nici să 
crească, nici să aducă roadă. De aceea a mai zis FI şi: 
„fără de mine nu puteţi face nimic.” Oamenii buni 


iau din Hristos sevă de viață, se hrănesc cu EI şi aduc 
roadă bună, ca o mlădiță bună pe viță. lar oamenii 
vicleni se rup de Hristos, drept pentru care se usucă şi 
rămân sterpi ca nişte mlădițe ce sânt tăiate. Ca atare, 
cei dintâi vor rămâne ca nişte mlădiţe roditoare, iar 
ceilalți vor fi aruncați în foc ca nişte mlădițe uscate. 
/lo. 15:1-6/ 

10. Arborele de muştar este simbol al Împărăției 
cerurilor întrucât creşte şi din mic se face mare. „Care 
este mai mic decât toate sămânțele, iar dacă creşte, 
mai mare este decât toate legumile şi se face copac, 
încât vin pasările cerului şi sălășluiesc în ramurile 
lui.” /Mat. 13:32/ La fel şi Împărăția cerurilor: creşte 
în sufletul omenesc mai mare decât orice altceva ce 
creşte în suflet, şi cu ramurile sale intră în ceruri, şi 
îngerii lui Dumnezeu se sălăşluiesc în ramurile lui. 
11. Finicul şi cedrul Libanului sânt simboluri ale 
oamenilor drepți. „Dreptul ca finicul va înflori, şi ca 
şi chedrul cel din Livân se va înmulți... Încă se vor 
înmulți întru bătrânețe unse şi binepătimind vor fi.” 
1P3.91:12/ 

12. Busuiocul şi siminocul — mai ales busuiocul 
— sânt foarte îndrăgiți de Creştinii pravoslavnici 
din Balcani. Ei sânt simbol al sufletului drept, ce 
răspândește bună mireasmă cerească tot mai mult, pe 
măsură ce trupul îmbătrâneşte şi se ofileşte. Pentru 
că aceste două flori miros mai frumos când se ofilesc 
şi se usucă, decât atunci când sânt verzi. Busuiocul se 
întrebuințează şi la sfințirea apei. Atunci este simbol 
al bunei-miresme harice a lumii de Sus, care, cu 
puterea crucii, păzeşte apa de stricăciune. 

13. larba şi florile îndeobşte simbolizează faptul 
că viața trupească şi slava omenească cea dinafară 


sânt trecătoare. Despre aceasta, Apostolul Petru 
scrie precum urmează: „Pentru că tot trupul este ca 
iarba, şi toată slava omului ca floarea ierbii: uscatu- 
s'a iarba şi floarea a căzut.” /I Pet. 1:24, Ps. 102:15/ 
Potrivit Psalmistului, soarta ierbii este simbol al 
sorții necredinciosului. „Când au răsărit păcătoşii ca 
iarba, şi s'au ivit toți cei ce lucrează fărădelegea, ca să 
piară în veacul veacului.” /Ps. 91:7-8/ Şi altundeva 
zice: „Nu râvni celor ce viclenesc, nici zavistui pre cei 
ce fac fărădelegea; căci ca iarba curând se vor usca şi 
ca verdeața buruienii degrab vor cădea.” /Ps. 36:1-2/ 
Drepţii sânt ca iarba doar în privința trupului, pe 
când necredincioşii sânt în toate privințele ca iarba 
trecătoare. 


VI 


VIETĂŢILE CA SIMBOLURI 


1. Porumbelul este simbol al Duhului celui Sfânt. 
Duhul Sfânt S'a şi arătat în chip de porumbel. Ast- 
fel, când Domnul Sa botezat în lordan „a văzut 
Duhul lui Dumnezeu pogorându-se ca un porumb 
şi viind preste dânsul.” /Mat. 3:16/ Însemnând ne- 
răutatea, porumbelul Îl înseamnă pe Duhul Cel 
Dumnezeiesc. Pentru că porumbelul este o vietate 
de o rară nerăutate, şi prin această însușire a sa ÎL 
simbolizează pe Dumnezeu Duhul, în care nu este 
nici o răutate. 

2. Şarpele este simbol al satanei. El i-a slujit 
ca unealtă satanei când acesta a amăgit-o şi a 
îndemnat-o spre păcatul neascultării față de Ziditor, 
fiind singura vietate de pe pământ asupra căreia 
Dumnezeu a rostit blestem: „blestemat fii tu din 
toate dobitoacele şi din toate fiarele pământului.” 
/Fac. 3:14/ De aici se trage acea grozavă duşmănie 
care există între şarpe şi orice altă vietate de pe 
pământ. Când Domnul le-a zis ucenicilor: „fiți 
înţelepţi ca şerpii,” EI S'a gândit la băgarea de seamă 
cu care se mişcă şarpele. Însă îndată a adăugat: „şi 
blânzi ca porumbeii.” „Întrucât, zice Gură-de-Aur, 
„nu-i nici un folos de pe urma înțelepciunii dacă ea 
nu se îmbină cu nerăutatea.” /Fericitul Iheofilact, 
Tâlcuire la Evanghelia după Matâi/ Dimpotrivă, 
o asemenea înţelepciune şerpească este pentru om 


foarte primejdioasă. Isidor Pelusiotul lămureşte spu- 
sele cu pricina precum urmează: A păzi credința 
cum îşi păzeşte şarpele capul; a te dezbrăca de omul 
cel vechi cum se dezbracă şarpele, năpârlind, de 
pielea cea veche.” /Isidor Pelusiotul, Scrisori/ 

3. Năpârca, şarpe aprig şi veninos, este simbol atât 
al diavolului, cât şi al tuturor celor care fac voia lui. 
Înainte-Mergătorul i-a numit pe întâi-stătătorii 
Evreilor: „pui de năpârci.” Şi gura Domnului a repetat 
asta. /Mat. 3:7; 23:33/ În cele din urmă, Domnul 
le-a zis pe față înrăitelor căpetenii Evreieşti: „Voi 
din tatăl diavolul sânteţi.” /lo. 8:44/ De aici reiese 
limpede că năpârca înseamnă diavolul, iar puii de 
năpârcă — fiii diavolului. 

4. Mielul, oaia şi lupul. Mielul este simbol al lui 
Hristos. „lată Mielul lui Dumnezeul,” a strigat 
Înainte-Mergătorul când l-a văzut pe Hristos. ar 
loân, Văzătorul de cele tainice, L-a văzut pe Hristos 
în chip de Miel pe Scaunul cereştii slave. Oile 
înseamnă cei ce urmează lui Hristos cu credință, iar 
lupii — necredincioşii şi păgânii. „Oile mele glasului 
meu ascultă, şi eu cunosc pre dânsele, şi vin dupre 
mine.” /lo. 10:27/ „lată eu trimit pre voi ca oile în 
mijlocul lupilor.” /Mat. 10:16/ Este limpede că nu e 
vorba despre oi şi despre lupi, ci despre oameni. 

5. Câinii şi porcii sânt simbol al necredincioşilor 
îndărătnici, învârtoşați şi împietriți. Şi câinii înseamnă 
cu osebire curvarii, iar porcii — lacomilor. De aceea 
a şi zis Mântuitorul: „Nu dați sfintele câinilor, nici 
lepădați mărgăritarele voastre înaintea porcilor.” 

6. Cloşca şi puii. Precum cloşca îşi adună cu grijă 
puii, şi îi hrăneşte, şi-i încălzeşte: întocmai şi 
Mântuitorul îşi adună pe credincioşii Săi. Aşa a vrut 


E] să îi adune, şi să-i hrănească şi să îi încălzească 
cu dragoste pe fiii lui Israil, însă ei nu au vrut. /Mat. 
23:37/ Aşadar, cloşca este în acest înţeles simbol 
al lui Hristos, iar puii sânt simbol al adevăraților 
următori ai lui Hristos. 

7. Calul este simbolul slugii ascultătoare şi cre- 
dincioase. Dionisie Areopaghitul scrie că el înseamnă 
ascultarea. Întrun canon din Octoih, Apostolii sânt 
asemuiți unor cai iuți de picioare, în înțelesul slujirii 
aduse cu credință lui Dumnezeu şi al repeziciunii cu 
care au purtat Vestea de bucurie pe tot pământul. 

8. Omul, leul, taurul şi vulturul sânt cele patru vietăți 
simbolice pe care Prorocul lezechiil şi Sfântul loân 
le-au văzut în descoperire cum stăteau sub Scaunul 
celui Preaînalt. /lez. 1:5; Apoc. 4:6/ După sfințiți 
scriitori, aceste patru vietăți înseamnă cele patru 
virtuți de temelie: înțelepciunea, vitejia, dreptatea şi 
curăția. Că omul înseamnă înțelepciunea, iar leul — 
vitejia, e limpede. Taurul înseamnă dreptatea pentru 
că el era animalul de jertfă care se aducea prinos 
pentru păcat, spre îndreptățire. Vulturul în zbor 
înseamnă curăția pentru că se înalță la mari înălțimi, 
iar acolo este curat. Aceste patru vietăți simbolice 
mai înseamnă şi feluritele Puteri duhovniceşti care 
înconjură Scaunul lui Dumnezeu, care zi şi noapte 
cântă: „Sfânt, Sfânt, Sfânt Domnul Savaoth!” 

9. Broaştele, păduchii şi alte gângănii cu care a bătut 
Dumnezeu Egiptul în vechime /leş. 8/ înseamnă 
feluritele păcate omeneşti, săvârşite cu cuvântul 
şi cu lucrul. lar microbii şi bacteriile cele nevăzute 
înseamnă păcatele omeneşti cele nevăzute, săvârşite 
cu gândul. Dacă omul nu înăbuşă gândurile cele rele 
din el, acestea se înmulțesc şi prind putere în suflet 


întocmai ca microbii în trup, aducând sufletul într'o 
stare de boală grea şi chiar aducătoare de moarte. 
10. Fiarele sălbatice îndeobşte înseamnă patimile 
mari. După cum fiarele sălbatice sfâşie trupul, aşa şi 
patimile sfâşie sufletul. Făcătorul i-a dat lui Adam 
stăpânire asupra tuturor patimilor, de aceea avea 
el putere şi asupra tuturor fiarelor ca simboluri ale 
patimilor. Oamenii sfinți, care prin Noul Adam, 
Hristos, au dobândit stăpânire asupra patimilor, au 
dobândit prin aceasta şi stăpânirea asupra fiarelor 
sălbatice. 


VII 


CUNOAŞTEREA ADEVĂRULUI 


Când Ziditorul lumii i-a făcut pe protopărinții noştri, 
le-a zis: „Stăpâniți peştii mării şi pasările ceriului şi 
toate dobitoacele şi tot pământul şi toate vietățile, 
carile se târăsc pre pământ!” /Fac. 1:28/ Această 
poruncă a lui Dumnezeu o parafrazează Psalmistul, 
spunând: „L-ai pus preste lucrurile mâinilor tale; 
toate ai supus sub picioarele lui, oile şi boii, toate, 
încă şi dobitoacele câmpului, pasările ceriului şi peştii 
mării, cele ce străbat cărările mărilor.” /Ps. 8:6-8/ 

Ce înseamnă toate acestea? În orice caz, nu a cuceri 
natura” în sensul modern, adică a trage foloase de 
pe urma ei, dar în acelaşi timp a i te închina ei, în 
locul lui Dumnezeu (şi deci, în fapt, a te supune 
ei)! Ci înseamnă: „Omule, tu să stăpâneşti peste 
simboluri, nu ele peste tine.” Sau: „Omule, toate 
făpturile să fie la picioarele tale ca o carte citită 
şi înţeleasă, iar tu cu duhul tău să te ţii de ceruri, 
de împărăţia realităţilor duhovniceşti. Toate sânt 
mai prejos de tine, toate sânt la picioarele tale, iar 
tu eşti mai prejos doar decât Făcătorul tău, eşti la 
aşternutul picioarelor Lui.” 

În Biblie se spune limpede că este închinare la 
idoli a-ţi face dumnezeu din vreo făptură a lui 
Dumnezeu, fie aceasta Soare, sau Lună, sau stea, 
sau piatră, sau lemn, sau vietate, sau dumbravă, 
sau munți — din vreo făptură a lui Dumnezeu sau 


din vreun lucru al mâinilor omeneşti. Pentru că 
închinarea la acestea este închinare la literă, nu la 
duh; la simbol, nu la realitate. 

Citirea după literă a naturii este idolatrie. Şi orice 
idolatrie îl separă pe om de realitățile duhovniceşti, 
în primul rând de Dumnezeu. „Duh este Dumnezeu, 
şi cei ce se închină lui, în duh şi adevăr trebuie a se 
închina.” Pentru închinătorii la idoli, ca şi pentru 
filosofii materialişti — ei fiind, de fapt, totuna — na- 
tura este ca scrierea Chinezească. Pentru un străin 
ignorant care ar vedea pentru prima dată scrierea 
Chinezească, aceasta ar părea țesătură, ornamentică, 
fermecătură pestriță, fără nici un rost şi însemnătate 
lăuntrică. Închipuiţi-vă că în fața acestei scrieri 
se află un ignorant şi un Chinez ştiutor de carte. 
Ignorantul ar privi şi ar vedea numai fermecătura 
pestriță, țintuindu-şi toată luarea-aminte asupra 
liniilor, unduirilor şi dungilor acestei scrieri, pe 
când Chinezul nu ar lua seama la slovele pestrițe, 
ci ar purcede grabnic să urmărească înțelesul, însem- 
nătatea de gând şi duh cuprinsă în acele slove 
pestrițe. Ignorantul şi-ar aţinti şi ochii, şi duhul la 
forma dinafară a scrierii, pe când Chinezul ar privi 
scrierea doar cu ochii, iar cu duhul ar cuprinde 
duhul din slove. lată o imagine foarte nimerită a 
închinătorii la idoli — cărturari sau necărturari — pe 
de o parte şi a adevăraţilor Creştini pe de altă parte. 
Pentru cei dintâi, simbolurile sânt ascunse şi pentru 
simţuri şi pentru duh, iar ceilalți cu simțurile privesc 
simbolurile, iar cu duhul citesc duhul. 


VIII 


LUCRURILE ŞI UNELTELE CA SIMBOLURI 


1. Aria, lopata, hambarul. Aria înseamnă lumea. 
Lopata înseamnă Judecata lui Dumnezeu. lar ham- 
barul înseamnă Împărăţia lui Dumnezeu. Drepţii 
se adună în Împărăţia Cerurilor ca grâul în hambar, 
iar păcătoşii sânt lepădaţi în muncile iadului ca 
pleava în foc. 

2. Cetatea de pe munte înseamnă aceiaşi oameni 
care mai înainte au fost numiţi „sare” şi „lumină.” Aşa 
cum o cetate aflată pe un munte nu poate rămâne 
ascunsă privirilor, aşa şi următorii lui Hristos cei 
înalți cu duhul. 

3. Lumânarea de sub obroc şi lumânarea din sfeşnic. 
Acestea sânt simboluri ale omului luminat de către 
Dumnezeu. Cea dintâi lumânare înseamnă omul 
astfel luminat, ce fie că se ascunde singur, din sme- 
renie, fie că-i pus în umbră, din zavistie, de vecini. 
Şi una, şi alta sânt în zadar. A doua lumânare arată 
adevărata soartă a unui astfel de om. Dumnezeiasca 
purtare-de-grijă îl descoperă şi-l înalță ca pe o 
lumânare în sfeşnic, să lumineze lumii. 

4. Cămara înseamnă odaia cea tainică a casei. Că- 
mara lăuntrică a omului este inima. „lar tu, când 
te rogi, intră în cămara ta.” /Mat 6:6/ Şi acolo 
roagă-te, spre deosebire de fățarnicii ce se roagă în 
văzul lumii. Intră în inima ta cu mintea ta, oriunde 
te-ai afla, şi, lepădând toată amintirea cea de din- 


afară, dă-te lui Dumnezeu cu totul în rugăciune. 
5. Uşa Îl simbolizează pe Hristos, după propriile 
Lui cuvinte: „Eu sânt uşa; prin mine de va intra 
cineva, se va mântui.” Afară de El nu e altă intrare 
în Împărăția Cerurilor. Şi uşa aceea este strâmtă, 
tot după cuvintele Sale: „intrați prin poarta cea 
strâmtă.” De ce strâmtă? Ca, strecurându-ne prin ea 
cu osteneală, să lepădăm de pe noi pielea de şarpe a 
omul cel vechi, firesc, cu care nu se intră în Rai. 

6. Şi calea Îl înseamnă pe Hristos. „Eu sânt calea, 
adevărul şi viața,” a zis E] despre Sine. 

7. Casa zidită pe piatră înseamnă Biserica lui Hris- 
tos, zidită pe credința în Fiul lui Dumnezeu. Ea 
înseamnă totodată şi educarea tineretului pe temelia 
evanghelică. În timp ce casa zidită pe nisip înseamnă 
orice zidire duhovnicească şi morală clădită pe ceva 
potrivnic lui Hristos. 

8. Burdufurile noi şi vinul nou simbolizează învă- 
țătura lui Hristos şi oamenii cei noi. Prin pocăință, 
oamenii se schimbă, se curăţesc şi se înnoiesc, şi se 
fac noi. În oameni ca aceştia poate să încapă doar 
învățătura cea nouă a lui Hristos. Fariseii erau ca nişte 
burdufuri vechi, drept care nici n'a putut încăpea în 
ei învățătura cea nouă şi tare a lui Hristos. 

9. Petecul nou şi haina veche. Acestea simbolizează 
obişnuita metodă necreştinească de a se drege pu- 
ţintel omul cel vechi, de a se cârpi puțin cu ceva nou, 
în timp ce el, de fapt, rămâne vechi. Lucrul acesta 
este valabil şi pentru toate încercările superficiale 
de a drege lucrurile în societatea omenească prin 
cârpeală, în locul înnoirii din temelie prin Hristos. 
Precum petecul cel nou se desprinde grabnic de 
haina veche şi cade, iar jerpelitura devine mai mare 

şi mai caraghioasă, tot aşa şi de cei învechiţi în păcate 
se desprinde învățătura nouă, dumnezeiască, încât 
rănile cele vechi se arată mai adânci şi mai groaznice 
decât înainte de cârpeală. 

10. Jugul e simbol al robiei. Două sânt cele mai grele 
robii: la popoarele păgâne şi la patimi, iar cea dintâi 
are loc datorită celei de-a doua. /vezi Ieremia 27/ 
În locul tuturor jugurilor grele pământeşti, Hristos 
îi îmbie pe oameni cu jugul Său, care defel nu este 
apăsător: „Jugul meu este bun 
11. Crucea este simbol al mântuirii, prin pătimirea 

de bunăvoie a omului dinafară pentru cel lăuntric, 
totul din dragoste pentru Hristos, Cel ce iubeşte. 
Crucea e nebunie pentru cei ce pier şi putere a lui 
Dumnezeu pentru cei ce se mântuiesc. /| Cor. 1:18/ 
Zisa Domnul: „Şi cela ce nu va lua crucea sa şi să 
vie dupre mine, nu este mie vrednic.” /Mat. 10:38/ 
Crucile noastre sânt mici şi uşoare față de Crucea 
Lui, deoarece fiecare dintre noi poartă crucea pentru 
păcatele sale, pe când E] a luat o Cruce neasemuit de 
grea pentru păcatele lumii întregi. De asta şi spune: 
„crucea sa,” nu: „crucea Mea.” 

12. Paharul chinului lui Hristos este simbolal mântuirii 
noastre. Paharul sângelui lui Hristos înseamnă Noul 
Legământ al lui Dumnezeu cu oamenii. „Acest păhar 
legământul cel nou este,” spune Apostolul. /I Cor. 
11:25/ lar Domnul Însuşi a zis: „Beţi dintru acesta 
toți, că acesta este sângele meu al legământului celui 
nou.” /Mat. 26:27-28/ Legământul cel Vechi era 
întemeiat pe sângele dobitoacelor necuvântătoare, 
pe când cel Nou este întemeiat pe sângele Drep- 
tului, pe sângele Celui ce este cuvântarea însăşi 
— singurul şi adevăratul Cuvânt al lui Dumnezeu. 


13. Paharul şi blidul. Paharul şi blidul obişnuit 
înseamnă omul curat sau necurat. Este mai impor- 
tant să cureți paharul şi blidul pe dinăuntru decât pe 
dinafară. Deopotrivă, este mai important să păstrezi 
curat sufletul decât trupul. „Farisee oarbe, curățeşte 
întâi lăuntrul păharului şi blidului, ca să fie şi cea 
dinafară a lor curată.” /Mat. 23:26/ 

14. Mormintele văruite şi vopsite înseamnă oamenii 
cei fățarnici. Degeaba sânt mormintele împodobite 
pe dinafară, dacă pe „dinlăuntru pline sânt de oasele 
morților şi de toată necurăţia.” /Mat. 23:27/ Oasele 
de morți înseamnă inimile împietrite şi cugetul 
înşelat al oamenilor care nu se lasă înrâuriţi de Du- 
hul lui Dumnezeu. Toată necurăţia înseamnă viciile 
şi patimile cele puturoase. Toate acestea sânt însă 
mascate la oamenii cei făţarnici printr'o corectitudine 
exterioară, ca la mormintele văruite. 

15. Punga e simbol al odoarelor bunătăţilor cereşti. 
La fel şi comoara. „Făceţi vouă pungi carile nu se 
învechesc, comoară neîmpuţinată.” /Le. 12:33/ 

16. Făcliile aprinse şi mijloacele încinse sânt simbol 
al minții luminate de credința lui Hristos şi al 
trupului încins cu înfrânarea. /Lc. 12:35/ 

17. Casa e simbol al cereştilor lăcaşuri. „În casa 
Tatălui meu lăcaşuri multe sânt.” /lo. 14:2/ Biserica, 
ca lăcaş, este simbol al trupului omenesc. „Au nu 
ştiţi că trupul vostru lăcaş celui dintru voi Sfânt Duh 
este?” /I Cor. 6:19/ 

18. Toiagul e simbol al stăpânirii şi al domniei. 
El aminteşte însă şi de îngerul păzitor, care se 
află de-a dreapta omului, ajutându-l să nu cadă în 
mlaştina păcatului. 

19. Sabia e simbol al cuvântului lui Dumnezeu, ca şi 

sămânța. Numai că sămânța înseamnă graiurile lui 
Dumnezeu cele vestite, iar sabia — puterea cuvintelor 
lui Dumnezeu. „Şi din gura lui sabie cu două 
ascuţituri ascuţită ieşind,” spune Văzătorul de cele 
tainice loân. /Apoc. 1:16/ Pâvel poruncește: „luați 


d 


şi sabia Duhului, care este graiul lui Dumnezeu.” 
/Efes. 6:17/ 

20. Pavăza înseamnă credința. „Preste toate luând 
păvaza credinței.” /Efes. 6:16/ Şi, cu adevărat, cre- 
dința îl apără pe om în această viață mai mult decât 
orice altceva. 

21. Săgețile sânt simbol al ispitelor ce năvălesc asupra 
omului. Ele înseamnă mai cu seamă nevăzutele lo- 
vituri asupra sufletelor noastre de la nevăzutele 
duhuri ale întunericului. Duhurile întunericului 
aruncă în sufletele noastre gânduri rele şi pofte rele 
atât de repede şi pe neaşteptate, precum săgeata 
vânătorului loveşte cerbul care bea liniştit apă din 
izvor, nebănuind primejdia. Apostolul le poruncește 
credincioşilor să vegheze cu toată răbdarea şi ru- 
găciunea ca să poată „stinge toate săgețile vicleanului 
cele aprinse.” /Efes. 6:16/ 


LX 


FAPTELE, STĂRILE ŞI OCUPAŢIILE CA 
SIMBOLURI 


1. Naşterea trupească este simbol al naşterii 
duhovniceşti. Domnul a zis lui Nicodim: „De nu se 
va naşte cineva de sus, nu va putea să vază împărăția 
lui Dumnezeu,” adică împărăţia realităților duhov- 
niceşti. 

2. Naşterea din femeie este închipuirea naşterii 
omului duhovnicesc în omul firesc, trupesc. „Femeia 
când naşte, întristare are... lar dacă naşte copilul, 
nu-şi mai aduce aminte de durere, pentru bucuria că 
s'a născut om în lume." /lo. 16:21/ 

3. Preschimbarea apei în vin simbolizează pres- 
chimbarea minunată a omului pământesc în om ce- 
resc. Săvârşitorul acestei preschimbări este Hristos, 
prin Duhul Sfânt. Nimeni altul nu e în stare să facă 
această minune, adică să îndumnezeiască sufletul şi 
să înduhovnicească trupul. 

4. Pilde sau simboluri ale Împărăției Cereşti sânt: 
semănătorul care seamănă sămânță în țarina sa; bobul 
de muştar, care din sămânţa cea mai mică creşte în 
arborele cel mai mare; drojdia pe care femeia o ia 
şi frământă cele trei măsuri până ce dospeşte întreg 
aluatul; comoara ascunsă în țarină, pe care, când o 
găseşte omul, merge şi vinde tot ce are ca să cumpere 
acea țarină; mărgăritarul cel de mult preţ, pe care 
negustorul înțelept îl cumpără cu prețul întregii sale 

averi; mreaja în care se prind peşti, şi buni şi răi, şi 
apoi se osebesc; nunta fiului de împărat, masa şi aşa 
mai departe. 

5. Lucrătorul pământului, semănătorul, treierătorul, 
zidarul, fierarul, tâmplarul, olarul şi orice meseriaş 
care prelucrează un material grosolan şi brut, făcând 
din el ceva frumos şi folositor, Îl simbolizează pe 
Hristos Domnul. De aceea, când te uiţi la oricare 
din ei cum preschimbă ceva nefolositor în ceva 
folositor, ceva grosolan în ceva plăcut, ceva murdar 
în ceva curat, ceva de rând în ceva nobil, ceva urât în 
ceva frumos, gândeşte-te la Hristos şi la lucrarea pe 
care o face EI cu sufletul tău. 

6. Deopotrivă sânt simboluri ale lui FHristos şi 
împăratul, şi judecătorul, şi doctorul, şi preotul, şi 
învățătorul, şi căpetenia de oști, şi cârmaciul, şi călăuza, 
şi negustorul, şi gospodarul, şi tatăl, şi mirele. 

7. Alergătorii dezbrăcaţi sânt simbol al luptătorilor 
duhovniceşti, care sânt dezbrăcați de bogăția şi 
grija acestei lumi. „Cum se poate lupta cu duhurile 
răutăţii iubitorul de avuţie, de vreme ce prin 
aceasta îl pot lovi din toate părțile?,” zice Sfântul 
Nil Sinaitul. 

8. Secerişul semănăturilor pământeşti simbolizează 
secerişul duhovnicesc. Sufletele omeneşti sânt 
semănate în pământul trupului, şi semănătura creşte 
şi se pârguieşte. „Secerişul este mult, iar lucrătorii 
puţini,” a zis Domnul. /Mat. 9:37/ 

9. Gospodarul care scoate din visteria sa lucrurile 
de preţ, cele noi şi cele vechi, înseamnă omul du- 
hovnicesc, care Sa învățat cu Împărăția Cerească 
din Noul şi Vechiul Legământ. Prin pilda aceasta, 


Domnul vrea să scoată la vedere însemnătatea 


amândorura Legămintelor Sale, dar pune mai presus 
Noul Legământ. /Le. 6:45/ 

10. Pescuitul înseamnă vânarea sufletelor omeneşti 
pentru Împărăția lui Dumnezeu. „Veniţi dupre mine 
şi voiu face pre voi pescari de oameni, le-a făgăduit 
Domnul pescarilor de peşti. /Mar. 1:17/ 

11. Prin curăţia lor sufletească şi prin nerăutatea 
lor, copiii sânt simbol al cetăţenilor cerului. „De 
nu vă veţi întoarce şi să fiți ca copiii, nu veți intra 
întru împărăția cerurilor,” a zis Domnul. Şi a mai 
zis despre copii: „a unora ca aceştia este împărăția 
cerurilor.” /Mat. 18:2; 19:14/ 

12. Judecata datornicului cel rău, care primeşte 
iertarea datoriei sale, însă nu iartă la rândul său, 
este simbol al Judecăţii lui Dumnezeu. Şi după 
cum împăratul l-a aruncat în temniță pe datornicul 
nemilostiv, „aşa,” zice Domnul, „şi Tatăl meu cel 
ceresc va face vouă, de nu veți ierta fieştecare fratelui 
său." /Mat. 18:35/ 

13. Lucrătorii cei răi ai viei, care l-au omorât pe 
fiul stăpânului, înseamnă căpeteniile ludeilor, care 
L-au omorât pe Fiul lui Dumnezeu. Lucrător rău 
este însă şi oricine nu se îngrijeşte cum se cuvine de 
sufletul său; oricine nu dă lui Dumnezeu nici o roadă 
duhovnicească, ci încă şi pe Hristos — Făcătorul 
roadei şi Aducătorul roadei — Îl omoară în sufletul 
său şi ÎL aruncă din el. /Mat. 21/ 

14. Nunta este simbol al nunţii duhovniceşti, al 
iubirii sufletului pentru Hristos şi al cununării lui cu 
Hristos. Mirese ale lui Hristos sânt anumite suflete 
ale credincioşilor, mireasă a Lui este şi Biserica 
în întregul său. Sufletul care nu este cununat prin 
dragoste cu Fristos, este cununat prin patimă cu 

pământul sau cu dracii. Văduva înseamnă sufletul 
întristat, care e despărțit de dragostea cea cerească şi 
de Mirele cel ceresc, Care este Hristos. 

15. Trupul la care se adună vulturii este simbol al lui 
Hristos, Cel omorât pentru dreptate, în jurul căruia 
se adună sufletele cu zbor duhovnicesc de vultur. 
16. Furtuna şi furul înseamnă caracterul neaşteptat al 
Celei de-a Doua Veniri a lui Hristos. A doua venire 
a Mântuitorului va fi năpraznică precum furtuna şi 
fără de veste precum furul. „Pentru aceasta şi voi fiți 
gata, că în ceasul care nu gândiţi, Fiul Omului va 
veni.” /Mat. 24:44/ 

17. Negustoria este simbol al cumpărării Împărăției 
Cerurilor: în schimbul celor stricăcioase — cele ne- 
stricăcioase, în schimbul celor vremelnice — cele 
veşnice, în schimbul celor pământeşti — cele cereşti. 
După ce a împărțit talanţii, stăpânul le-a zis slugilor: 
„Neguţătoriţi până voiu veni.” /Le. 19:13/ 

18. Mâncarea şi băutura sânt simbol al desfătării 
duhovniceşti din Împărăția Cerurilor. „Ca să 
mâncaţi şi să beți la masa mea întru împărăția mea.” 
/Le. 22:30/ 

19. Chibzuiala pentru ridicarea unei clădiri este 
simbol al chibzuielii propriilor puteri pentru o 
nevoință duhovnicească mai mare sau mai mică. „Că 
cine dintru voi, vrând să zidească turn, au nu întâiu 
şezând îşi socoteşte cheltuiala?” /Lc. 14:28/ 

20. Fecioara, sau fecioria, înseamnă curăția sufle- 
tească. Apostolul îşi arată dorința: „Fecioară curată să 
vă pun înainte lui Hristos,” gândindu-se la sufletele 
credincioşilor. /Il Cor. 11:2/ 


X 


VISELE CA SEMNE 


1. „Prin vis, au întru cugetare de noapte, ca când ar 
cădea groaznică frică preste oameni întru adormiri 
pre pat: atuncea descoperă mintea oamenilor, cu 
chipuri de frică ca acestea au înfricoşat pre ei. Ca să 
întoarcă pre om dela strâmbătate, şi trupul lui dela 
cădere au izbăvit. Şi sufletul lui să-l cruţe de moarte, 
şi să nu cază el în războiu.” /lov 33:15-18/ Aşa i-a 
vorbit lui 16v prietenul lui, Eliă. Adevărul acestor 
spuse a fost confirmat în nenumărate rânduri de 
experiența oamenilor. 

2. Regele Avimeleh i-a luat-o lui Avraâm pe soția 
lui, Sârra, ca so ţină la sine. „Şi au intrat Dumnezeu 
la Avimelch în somn noaptea, şi i-au zis lui: iată tu ai 
să mori pentru femeea care ai luat, că ea are bărbat.” 
Şi s'a temut regele de visul acela, şi fără întârziere, în 
dimineața zilei următoare, i-a înapoiat-o pe Sârra 
soțului ei. /Fac. 20:3/ 

3. Când păgânul Lavân îl prigonea pe Dreptul Iac6v, 
ginerele său, i S'a arătat în vis Dumnezeu şi i-a zis: 
„Păzeşte-te ca nu cumva să zici către Iacov rele.” 
/Fac. 31:24/ Acesta a fost un semnal pentru Lavân, 
ca să renunțe şi să nu-i facă răul pe care îl plănuia. 
4.Doi dintre slujitorii Faraonului, paharnicul şi pitarul, 
au fost împreună cu Iosif în temniţă. Amândoi au 
visat vise. Şi Iosif le-a tâlcuit visele. Pentru paharnic, 
visul a fost semnul că peste scurtă vreme va fi scos din 


temniță şi va îndeplini iarăşi slujba sa la curte, pe când 
pentru pitar visul a fost semnul că peste scurtă vreme 
va fi scos din temniță, dar nu ca să trăiască, ci ca să 
moară spânzurat. Precum le-a tâlcuit losif, aşa li s'a şi 
întâmplat. /Fac. 40/ 

5. Al doilea vis pe care l-a văzut Împăratul Navu- 
hodonosor, despre copacul cel înalt care a fost 
doborât la pământ, a fost semnul căderii acestui 
împărat şi al nebuniei lui care a ţinut şapte ani de 
zile. lar după ce au trecut şapte ani de zile, împăratul 
şi-a recăpătat mintea. Şi sa pocăit Împăratul 
Navuhodonosor de trufia-i, pentru care şi venise 
nebunia asupra lui, şi a recunoscut veşnica stăpânire 
a Împăratului Ceresc. /Dan. 4/ 

6. Drept semne au slujit şi cele patru vise înfăţişate 
la începutul Evangheliei după Matci. Când Iosif a 
vrut so lase pe Fecioara Mariă, i s'a arătat Îngerul lui 
Dumnezeu în vis şi l-a dojenit să lepede bănuielile 
urâte şi să n-o lase pe Mariă, „că ce sau zămislit 
într însa din Duhul Sfânt este.” Mâghii de la Răsărit 
nu s'au întors în lerusalim, ci „luând înştiinţare prin 
vis să nu se întoarcă către Ir6d, pre altă cale s'au dus la 
ţara lor.” lar când Ir6d a poruncit uciderea pruncilor, 
iarăşi „Îngerul Domnului în vis se arată lui Losif” şi 
i-a zis să fugă cu Pruncul şi cu Maica în Egipt de 
sabia lui Ir6d. În cele din urmă, după moartea lui 
Ir6d, Îngerul lui Dumnezeu i-a poruncit lui losif în 
vis să se întoarcă în pământul lui Israil. 

7. Soţia lui Pilât, Sabina Publia, a avut un vis chinuitor 
în timp ce soțul ei Îl judeca pe Hristos. Visul acela i-a 
fost dat ca semnal al dreptății lui Hristos. Şi ea i-a zis 
lui Pilât: „Nimic ţie şi dreptului aceluia, că multe am 
pătimit astăzi în vis pentru dânsul.” /Mat. 27:19/ 


8. Nu de puţine ori Dumnezeu le-a dat oamenilor 
semn în vis ca să nu facă ceea ce plănuiau. Se ştie 
că Împăratului Constantin i Sa arătat în vis Sfântul 
Nicolae şi i-a zis să oprească împlinirea pedepsei cu 
moartea asupra unui dregător, pentru că acela nu era 
vinovat. Şi împăratul i-a dat drumul dregătorului. 
9. Unor evlavioase femei sterpe, care se rugau cu 
osârdie lui Dumnezeu să le învrednicească de 
naştere, Li s'a dat în vis semn că rugăciunea lor a fost 
ascultată. Mama Sfântului Grigorie, luminătorul 
Armeniei, care fusese stearpă vreme îndelungată, a 
avut un vis minunat, cum din trupul ei a răsărit o viţă 
înaltă şi bogată, care a acoperit toată țara Armeniei. 
Îndată după aceea l-a zămislit şi l-a născut pe Sfântul 
Grigorie. 

10. Se întâmplă destul de des să i se dea cuiva în 
vis semnul apropierii morţii. Aşa sa întâmplat, de 
pildă, cu Cuviosul Die (19 Iulie). Însă pilde de vise 
ca semne sânt din belşug în zilele noastre, la fel ca 
în vremurile de demult. Cine are urechi de auzit, 
să audă, şi cine are înțelegere duhovnicească, să 
înțeleagă. S'ar putea scrie cărți întregi despre vise ca 
semne, ce se arată chiar în zilele noastre. 

XI 


ÎNTÂMPLĂRILE CA SEMNE 


1. În zilele Mântuitorului s'au întâmplat două ne- 
norociri în care au pierit oameni şi pe care Însuşi 
Mântuitorul le-a tâlcuit ca pe nişte semne. Pilât 
a omorât nişte Galileeni, şi „a amestecat sângele 
cu jertfele lor.” Când faptul acesta a fost adus la 
cunoştinţa lui lisus, EI a răspuns: „Au vi se pare că 
Galileenii aceştia mai păcătoşi au fost decât toți 
Galileenii, căci au pătimit acestea?... Ci de nu vă 
veți pocăi, toți aşa veţi pieri.” /Le. 13/ Adică: Ei 
erau păcătoşi, şi de aceea au pătimit. Dar nu erau 
mai păcătoşi decât voi toţi. Acesta este pentru voi 
un semn de la Dumnezeu, ca să vă pocăiți grabnic. 
De nu veți înţelege şi de nu veți primi acest semn, 
toți veți pieri așa. 

2. A doua nenorocire nu avenit prin mână omenească, 
ci prin prăbuşirea turnului Siloamului. Cu acel prilej 
au pierit optsprezece locuitori ai lerusalimului. După 
spusele lui Hristos, ar fi fost o greşeală să se creadă 
că „aceştia mai greşiți erau decât toți oamenii cari 
locuiesc în lerusalim. Nicidecum, zic vouă; ci de nu vă 
veți pocăi, toți aşa veți pieri.” /Le. 13/ Aşadar, iarăşi 
un semnal pentru oameni. Potrivit lui Iheofilact al 
Ohridei, „ei sânt pedepsiți cu moartea pentru ca noi 
să ne îndreptăm; dacă nu ne vom îndrepta, va da 
peste noi o şi mai mare nenorocire.” 

3. Un semn asemănător pentru cei fără-de-lege este 


şi moartea lui Ir6d. Încărcat de fapte rele, Ir6d, în 
loc să îşi smerească trufia, şi mai mult se îngâmfa cu 
trufia sa. Şi odată, când a şezut pe tron şi a început 
să vorbească norodului cu trufie, „îndată a lovit pre 
el îngerul Domnului, pentru că nu lui Dumnezeu a 
dat slava, şi făcându-se mâncat de viermi, a murit.” 
/F.Ap. 12:23/ lată semnul lui Dumnezeu pentru toți 
trufaşii şi necredincioşii. Vai vouă, oameni trufaşi, 
care nu dați lui Dumnezeu ceea ce e al lui Dumnezeu, 
toți veți pieri la fel, dacă nu vă veți pocăi! 

4. Un semn a fost şi moartea năpraznică a lui Anania 
şi a Sapfirei, care l-au minţit pe Apostolul Petru. Prin 
acest semnal, Cel Preaînalt a vrut să-i amintească 
tinerei Biserici Creştineşti că trebuie să umble pe 
calea cea curată a adevărului. /F.Ap. 5/ 

5. Trimiţându-i pe Apostoli în lume la propovăduire, 
Hristos le-a zis: „ar celor ce vor crede, aceste semne 
vor urma: în numele meu draci vor scoate, în limbi 
nouă vor grăi, şerpi vor lua, şi de vor bea ceva de 
moarte nu-i va vătăma, pre bolnavi mâinile îşi vor 
pune şi bine le va fi.” /Mc. 16:17-18/ Toate acestea 
sau întâmplat de-a lungul istoriei Bisericii, până în 
ziua de astăzi, prin următorii lui Hristos cei sfinți şi 
drepți. Şi semnele acestea — semnalele acestea — au 
dat şi dau mărturie că Mesia cel aşteptat a venit în 
lume cu adevărat, şi că nu trebuie aşteptat altul. 

6. Când Evreii cereau semn din cer, Domnul le-a 
dat răspuns: „Când se face seară ziceți: Senin va fi, 
că se roşeşte cerul; şi dimineața: Astăzi va fi furtună, 
că se roşeşte cerul posomorându-se. Făţarnicilor, 
fața cerului ştiţi să o osebiţi, dar semnele vremilor 
nu puteți?” /Mat. 16:2-3/ Vrea să spună că păcătoşii 
împietriți ştiau să ghicească semnele naturii, dar 

semnalele lui Dumnezeu — minunile lui Hristos 
— nu ştiau. 

7. ÎL cleveteau Evreii pe Hristos că alungă dracii din 
oameni, pasămite, cu ajutorul lui Veelzevil, domnul 
dracilor. După ce le-a răspuns cum se cuvine, Domnul 
le-a zis: „lar dacă eu cu Duhul lui Dumnezeu scot 
dracii, iată a ajuns la voi împărăţia lui Dumnezeu.” 
/Mat. 12:28/ Şi întrucât Domnul negreşit cu Duhul 
lui Dumnezeu alunga dracii, faptele Lui puternice 
au slujit drept semne că într'adevăr a venit la oameni 
Împărăția Cerurilor. 

8. Toate minunile lui Hristos au fost semne că a venit 
EI, Cel atât de mult prorocit şi aşteptat, şi că a venit 
Împărăția lui Dumnezeu cu EI şi prin EL. Hristos sa 
sprijinit pe minunile Sale ca pe nişte semne îndeajuns 
de credincioase pentru a descoperi personalitatea sa 
mesianică atunci când loân, din temnița lui Irod, şi- 
a trimis ucenicii la EI ca să ÎL întrebe: „Tu eşti cela 
ce va să vie, sau pre altul să aşteptăm?” În loc de a 
răspunde „sânt” sau „nu sânt,” Hristos îi lămureşte 
arătându-le semne: „Orbii văd şi şchiopii umblă, 
leproşii se curățesc şi surzii aud, morţii se scoală şi 
săracilor bine se vesteşte.” /Mat. 11:5/ 

9. Şi animalele pot sluji, din adânca purtare-de-grijă 
a lui Dumnezeu, drept semn pentru om. Când a 
cântat cocoşul, Petru a plâns. Cântarea cocoșului a 
fostsemn alpăcatului său. Şi asinul a slujit drept semn 
pentru Valaam, care se pornise a vorbi împotriva lui 
Dumnezeu, Cel unul, Cel adevărat. 

10. Steaua de la Răsărit a fost semn pentru mâăghii 
cei înţelepţi că S'a născut un împărat nou. 

11. Adeseori întâlnim întrun ceas bun un om ce, 
chiar fără să vrea, ne alungă norii din suflet rezolvând 


o problemă de-a noastră intimă. Adeseori auzim în 
societate o spusă care ne este de folos; adeseori rostim 
pe neaşteptate o spusă care îi este de folos celui ce ne 
ascultă. Sau primim o scrisoare de la cineva, tocmai 
atunci când trebuie. Sau, prinşi în țesătura vieţii, 
cugetăm deznădăjduiți cu puţina noastră minte cum 
să se dezlege toate acestea, până când, pe neaşteptate, 
se întâmplă ceva ce dezleagă şi desluşeşte situația 
noastră. Aşadar, şi întâlnirea, şi spusa, şi scrisoarea, şi 
întâmplarea - toate sânt semne fie spre pedeapsire, 
fie spre mustrare, fie spre înțelepţire, fie încurajare, 
fie spre îndemnare sau spre pocăință. 


XII 


GÂNDURILE ŞI SIMȚĂMINTELE CA SEMNE 


1. Omul socoate de obicei că toate gândurile sale 
sânt ale lui, roadele lui, de la el însuşi. Aceasta este 
însă o greşeală. Căci, prin asta, omul îşi proclamă 
duhul ca fiind o unitate absolută, ce nu este supusă 
înrâuririi puterilor duhovniceşti, fie bune, fie rele. 
De fapt, duhul omenesc este supus unor nenumărate 
înrâuriri ale puterilor duhovniceşti, ce se împletesc 
în el ca nişte şuvoaie, la fel cum trupul este supus 
înrâuririi a numeroase şi felurite forțe fizice. 

2. Trimiţându-i pe ucenicii Săi în lume, Hristos 
le-a prezis că vor fi duşi la judecată înaintea mai- 
marilor şi împăraţilor acestei lumi. Totodată, le-a 
poruncit limpede să nu se îngrijească dinainte cum 
se vor apăra şi ce vor răspunde: „Nu vă grijiți cum 
sau ce veți grăi, că se va da vouă întru acel ceas ce 
veți grăi.” /Mat. 10:19/ Cine le va da şi cum i se va 
da? La aceasta Domnul răspunde: „Că nu veți fi voi 
grăind, ci Duhului Tatălui vostru este carele grăieşte 
întru voi.” /Mat. 10:20/ Şi, cu adevărat, pescarii şi 
lucrătorii simpli au rostit şi au scris gânduri atât de 
înalte şi minunate, că niciodată n'au putut să ajungă 
la ele minţile cărturarilor şi filosofilor. Gândurile 
acestea nici nu erau de la oameni, ci de la Dumnezeu 
— semne că vorbeşte Dumnezeul cel Viu. 

3. Apostolii, Prorocii şi Ierarhii sânt numiţi „organe 
ale Duhului celui Sfânt.” Ei au fost numiţi astfel 


pentru că Dumnezeu Duhul Sfânt a turnat în 
sufletul lor propriile Sale gânduri şi propria Sa 
putere, pe care ei le vesteau oamenilor. Cu gândurile 
lor aceştia nu au putut birui gândurile Duhului, nici 
cu puterea lor — puterea Duhului. Despre aceasta dă 
limpede mărturie Prorocul Ieremia, spunând cum 
a dorit să înceteze a proroci norodului din partea 
lui Dumnezeu, ca să scape de chinuri şi de pătimiri. 
„Nu voi numi numele Domnului, şi mai mult nu 
voiu grăi întru numele lui!” — în aşa chip s'a legat el. 
„Şi s'a făcut ca focul ce arde pârjol în oasele mele, şi 
m'am părăsit de pretutindeni şi nu pot suferi.” /ler. 
20:9/ Şi iarăşi a trebuit să vorbească, nu de la sine, ci 
de la Duhul lui Dumnezeu. 

4. Gândurile rele, apostate şi imorale, sânt mai cu 
seamă de la duhul răutății şi al minciunii. Din pricina 
păcatelor noastre,cu îngăduința lui Dumnezeu, duhul 
răutății atacă duhul nostru cu săgețile gândurilor 
mincinoase, înfățişărilor păcătoase, amintirilor şi 
închipuirilor rele. Necredinciosului împărat Ahav, 
care asculta mai degrabă minciunile dulcegi decât 
adevărurile amare, Prorocul Miheia i-a grăit: „Şi 
acum, iată, au dat Domnul duh mincinos în gura 
tuturor prorocilor tăi aceştia, iar Domnul au grăit 
asupra ta rele.” /II Paral. 18:22/ Aşadar, Dumnezeu 
îngăduie ca duhul rău să lucreze asupra minții şi 
gândurilor celor ce sau murdărit cu păcatele şi sau 
pregătit pentru lăcaşul răutăţii. Acesta le este semnul 
pieirii, dacă nu se trezesc, adică dacă nu primesc 
semnalul mustrării lui Dumnezeu prin vestitorul cel 
adevărat. Ahav însă a ascultat minciunile prorocilor 
mincinoşi, care îi proroceau biruința, şi s'a dus la 
război, şi a pierit în război. 

5. Când, pe neaşteptate şi cu stăruință, începem să 
ne gândim la un om care se află departe, acesta este 
un semn că el ne duce grija şi vorbeşte despre noi, 
fie pentru noi, fie împotriva noastră, sau că, el sau 
o veste de a el, se apropie de noi. Când Fristos l-a 
tămăduit pe slăbănog în Capernaum, cărturarii ce 
erau de față gândeau în sinea lor: „Acesta huleşte.” 
Domnul a văzut gândurile lor, şi le-a grăit: „Pentru 
ce cugetaţi viclene în inimile voastre?” /Mat. 9:4/ 

6. Ca semne, şi mai puternice decât gândurile se 
arată simțămintele omeneşti. Şi Isaâc, şi lacâv, şi 
David au simțit apropierea morţii, şi şi-au chemat 
fiii ca să le dea binecuvântare. 

7. Mulţi oameni îşi presimt moartea. Unii ofițeri şi 
soldați au avut limpede în război presimțirea morții 
în ziua când aveau să piară. Nu puţini dintre ei au zis: 
„Astăzi o să pier!” Acest simțământ, presentiment, 
nu au cum să-l ştie cei ce încă nu l-au avut. Faptul 
că el, ca semn, s'a arătat multor persoane, a fost însă 
întărit în numeroase rânduri prin fapte. Ferice de 
cel ce primeşte, prin presentiment, semnalul mor- 
ţii apropiate, şi se pocăieşte la vreme înaintea lui 
Dumnezeu, şi prin rugăciune şi iertare şi milostenie 
se pregăteşte de lumea cealaltă! 

8. Simțământul ca semn al apropierii lui Hristos. 
Când Cledpa şi prietenul lui călătoreau către Emma- 
us, S'a alăturat lor Hristos cel înviat şi a stat de vorbă 
cu ei, însă ochii lor nu L-au recunoscut. Dar când EI 
Sa făcut nevăzut, şi-au zis unul altuia: „Au nu era 
inima noastră arzând întru noi când grăia nouă pre 
cale şi când deschidea nouă Scripturile?” /Le. 24:32/ 

9. Sfinţii Ruşi Serghie şi Serafim au simţit dinainte 
arătarea Preasfintei Născătoare-de- Dumnezeu. „As- 


tăzi vom avea parte de o vizită înaltă!,” le spuneau ei 
monahilor lor. Un semn asemănător au primit prin 
simțământ şi mulți alți Sfinți. 

10. Simțământul ca semn se arată foarte ades la 
animale, mai ales înainte de vreme rea sau înaintea 
unei nenorociri, cum ar fi cutremurul de pământ. 
Se ştie că atunci când stăpânului va să i se întâmple 
vreo nenorocire, calul nechează şi câinele latră. Când 
Sfântului Artemie i se pregătea mucenicia, cerbul lui 
îmblânzit a început să gudure, să îi lingă mâinile şi 
să plângă. 

11.Amărăciunea și tristețea neaşteptate vin câteodată 
asupra omului fără o pricină învederată. Mai târziu 
se arată că acesta a fost un semn că acasă, în rândul 
rudelor sau al prietenilor, s'a întâmplat vreo moarte 
sau altă grea lovitură. 

12. Simțământul de nespusă deznădejde, care 
îndreaptă gândurile spre sinucidere, este un semnal 
limpede că duhul rău — duhul akediei sau deznădejdii 
— a cuprins sufletul omenesc. 

13. Bucuria ca semn. Marii duhovnici Creştini afir- 
mă că atunci când cel ce se pocăieşte cu adevărat 
se roagă lui Dumnezeu cu osârdie, el simte mare 
bucurie şi căldură în inimă. Ei tâlcuiesc aceasta ca 
pe un semn că Dumnezeu i-a iertat aceluia păcatul 
pentru care se pocăia în rugăciune. 

FIINȚĂRILE ŞI STĂRILE OBIŞNUITE CA SEMNE 


1. Şi ceea ce se numeşte ființare sau stare obişnuită şi 
naturală este de fapt semn. Când Soarele străluceşte 
şi stelele călătoresc armonios prin cosmos pe căile lor; 
când căldurile vin la vremea lor, iar zăpezile şi ploile 
tot la vremea lor; când copiii se nasc în căsătorie, 
cresc şi sporesc; când ogoarele semănate rodesc; când 
vitele se înmulțesc şi belșugul zâmbeşte din toate 
părțile; când pacea împărăţeşte în locul războiului şi 
sănătatea în locul bolii — toate acestea sânt semne ale 
bunăvoirii şi binecuvântării lui Dumnezeu. Şi toate 
acestea nu sânt semne mai puțin însemnate pentru că 
ne vin din împărăţia duhovnicească a realității decât 
sânt fenomenele naturale neobişnuite, nenorociririle, 
existențele şi stările anormale. 

2. lar cât priveşte faptul că acestea sânt semne ale 
milostivirii şi binecuvântării dumnezeieşti, ne dă 
mărturie Sfânta Scriptură a lui Dumnezeu. Aşa a 
grăit Savaoth către norodul lui Israil: „Faceţi toate 
cele rânduite de mine, păziți poruncile mele şi le 
împliniți pre ele, şi veți locui fără de frică pre pământ. 
Pământul va da rodurile sale, şi veți mânca întru sațiu, 
şi veți locui fără de frică pre dânsul... Eu voiu trimite 
binecuvântarea mea.” /Lev. 25:18-21/ Şi altundeva, 
iarăşi: „Vor veni preste tine toate binecuvântările 
acestea şi te vor afla, de vei auzi cu auzul glasul Dom- 
nului Dumnezeului tău. Binecuvântat fii tu în cetate, 


şi binecuvântat fii în țarină. Binecuvântate fie naşterile 
pântecelui tău şi rodurile pământului tău şi cirezile 
vacilor tale şi turmele oilor tale. Binecuvântate fie 
cămările tale şi rămășițele tale... Să trimită Domnul 
ţie binecuvântare în jicniţele tale şi la toate ori unde 
vei pune mâna ta...” /Deut. 28:2-8/ 

3. Şi prin alți Proroci vorbeşte în chip asemănător. 
Prin Prorocul Zaharia, Domnul spune că Se va 
milostivi de rămăşița cea pocăită a norodului Său 
— după pedepse amare — şi „via va da rodul său, şi 
pământul va da odraslele sale, şi cerul va da roua 
sa. /Zah, 8:12/ 

4. Însă milostivirea lui Dumnezeu întrece înțelegerea 
omenească. Dumnezeu Își revarsă mila adeseori nu 
doar asupra drepţilor, ci şi asupra păcătoşilor, ba 
încă şi asupra păgânilor. Așa le-a vorbit Pâvel în 
Listra păgânilor despre „Dumnezeul cel viu, carele 
au făcut cerul şi pământul şi marea şi toate câte sânt 
într'însele; carele întru neamurile cele trecute au lăsat 
toate limbile să umble în căile lor; însă nu s'au lăsat 
pre sine nemărturisit, că bunătăți lucrând, din cer au 
dat nouă ploi şi vremi roditoare, umplând de hrană 
şi de veselie inimile noastre.” /F.Ap. 14:14-16/ Toate 
aceste lucruri ale milostivirii dumnezeieşti nu au slujit 
în atare cazuri ca semn al încuviințării păgânismului şi 
nedreptății omeneşti, ci ca semnal pentru cei nedrepți 
să se trezească, să-şi vină în sine, să se ruşineze şi să se 
întoarcă la Dumnezeu cel drept. 

5. Întocmai aceeaşi noimă o au şi cuvintele 
Mântuitorului despre Dumnezeu, Care „pre soarele 
său îl răsare preste cei vicleni şi preste cei buni, şi 
plouă preste cei drepți şi preste cei nedrepți.” /Mat. 
5:45/ Ca şi atunci când un părinte ar avea doi fii — 

unul ascultător, celălalt neascultător — şi amândorura 
le-ar face daruri deopotrivă de prețioase. „Oare 
aceasta nu este o nedreptate?” - te superi tu, omule. 
Însă Dumnezeu nu este ca omul. Nu te supăra, ci 
fă închinăciune pân'la țărâna neagră înțelepciunii şi 
milostivirii lui Dumnezeu. Fiindcă aici nu este vorba 
de dreptate, ci de înțelepciunea Tatălui, cum să-i 
mântuiască pe toţi copiii Lui, cum să îl întărească 
pe cel bun şi cum să îl îndrepte pe cel rău. E vreme 
şi pentru pedeapsă. Va fi vreme şi pentru cea mai 
subțire deosebire între dreptate şi nedreptate. Dar 
este, pe de altă parte, o vreme când Cel Preaînalt, 
după înțelepciunea Sa, încearcă să-i întoarcă pe 
rătăciți nu prin semnul chinului şi pedepsei, ci prin 
semnul milostivirii. 


XIV 


CUNOAŞTEREA ADEVĂRULUI 


Cei ce nu-L recunosc pe Dumnezeu cel viu, nici 
sfânta Lui purtare-de-grijă pentru oameni şi nici 
măcar împărăţia realităților duhovniceşti, cum 
privesc semnele ce li se dau oamenilor în această 
viață? Cum tâlcuiesc semnele acestea Furopeanul 
materialist şi Indianul nihilist? 

Ei le privesc precum un om lipsit de vedere priveşte 
la Soare şi la stele. Le tâlcuiesc precum un om 
adormit interpretează fanteziile sale în vis. Pentru 
filosoful materialist nu există îndeobşte nici un fel de 
semne, nici în fenomene, nici în lucruri, nici în vise, 
nici în gânduri, nici în cuvinte, nici în întâmplări. 
Tot ce există şi ființează, după socotința lui, există şi 
ființează fără noimă şi fără scop. O roată o împinge 
pe cealaltă, a doua pe a treia şi tot aşa. Dacă roțile 
calcă pe cineva, nu este vina nici a roților, nici a lui, 
ci este numai jocul inevitabil şi fatal al întâmplării. 
Visele, gândurile, cuvintele şi faptele — toate acestea 
pentru el sânt un măciniş, pe care moara trupească 
îl macină şi îl leapădă, îl tot macină şi îl tot leapădă, 
până ce şi această moară ajunge la rându-i a fi 
măcinată şi lepădată de o alta mai puternică şi mai 
dințată. 

Dacă pentru nihilistul Indian omul însuşi este 
umbră neînsemnată şi fără noimă, darămite visele, 
gândurile, cuvintele şi mişcările acestei umbre! „Ce 


semne,” ar zice el, „de vreme ce nu există nici Cine 
să dea semn şi nici cine să îl primească! Viaţa este 
un vis neînsemnat — şi atunci, ce poate să însemne 
un vis al acestui vis? Omul este un abur — ce valoare 
să aibă gândurile şi simţămintele unui om, adică 
unduirile unui abur? Universul este fără margini 
în timp şi spaţiu, ceea ce de fapt înseamnă că este 
nemișcat — şi atunci, cum se poate vorbi despre 
semne cu înțeles şi scop ale unor mişcări şi fapte, de 
vreme ce tot ce pare mişcare sau faptă sau acțiune 
nu este altceva decât himera acestei mase cenuşii 
pe care o numim creier?” 

Cu adevărat, este nevoie de un eroism ceresc pentru 
a mântui lumea de aceste două morți. Şi acest eroism 
ceresc s'a arătat lumii sub numele Veştii celei Bune 
a lui Hristos. 

Creştinismul a dat noimă la toate. De aceea Sa şi 
arătat Cuvântul lui Dumnezeu în trup. Pentru că 
nu se poate spune că numai ceva are rostul său, pe 
când restul — nu. Căci dacă este noimă, ea trebuie să 
fie în toate: în oameni, în lucruri, în evenimente, în 
gânduri, în cuvinte, în fenomene, în mişcări, în vise 
— pe scurt, în toate este un rost, plăcut sau neplăcut 
nouă, dar totuşi rost. Ca atare, Creștinismul este 
singura explicație cuvântătoare şi înțelegătoare a 
lucrurilor şi a vieţii. Oare cineva îl va pricepe ca pe 
o rază în întuneric, ca pe un îndrumător în viață, 
ca pe o înnoire în putrejune şi ca pe o mântuire în 
mormânt? Aceasta nu depinde de această explicaţie, 
ci de pregătirea şi deschiderea omului de a pricepe 
şi de a primi. 


XV 


FENOMENELE NATURALE ŞI NENOROCIRILE 
CA SEMNE 


1. Pe cea dintâi pagină a Sfintei Scripturi stă scris 
că Făcătorul a făcut luminători pe bolta cerească, 
pentru a fi semne. Sensul exterior al acestor spuse 
este „ca să fie semne vremurilor şi zilelor şi anilor,” 
precum şi scrie acolo. Sensul lăuntric însă este „ca 
să fie semne duhovnicesc-morale pentru oamenii 
gânditori.” Cu alte cuvinte, ca să fie semnale pentru 
oamenii lui Dumnezeu, semnale ale bunăvoinței sau 
mâniei dumnezeieşti, îndemnuri sau prorocii. 

2. Când Hristos a murit pe cruce, „întuneric s'a făcut 
preste tot pământul până la al nouălea ceas, şi s'a 
întunecat soarele şi s'a rumpt catapeteasma bisericii 
prin mijloc. Şi pământul sa cutremurat şi pietrile 
sau despicat, şi mormânturile s'au deschis.” /Lc. 
23:44; Mat. 27:51/ Cu adevărat, semne limpezi ale 
dreptății lui Hristos şi ale mâniei cereşti! 

3. La rugăciunea Dreptului Iisus Navi, Cel Preaînalt 
a oprit mersul Soarelui şi al Lunii: „şi au stătut 
soarele şi luna, cu starea,” /Is.Nv. 10:13/ semn că 
Dumnezeu îl ascultă pe cel drept. Ce nu va face 
Cel Preaînalt pentru cei care ÎI iubesc! Şi pe Soarele 
său îl va opri, şi pe cruce Se va răstigni — din iubire 
pentru cei iubiți. 

4. Regelui bolnav lezechia, marele Isaia i-a grăit 
cuvânt (de la Dumnezeu) că se va înzdrăveni şi nu va 

muri. „Ce semn este că mă va însănătoşa Domnul?” 
— a întrebat regele. Atunci, prorocul s'a rugat Dom- 
nului cu lacrimi ca pe ceasul din Ierusalim să se 
întoarcă umbra suliței înapoi cu zece linii, şi acesta 
să fie semn pentru regele cel bolnav. Şi, într'adevăr, 
Domnul „a întors umbra dela semn înapoi zece 
trepte.” /IV Împ. 20:11/ 

5. Am zis în altă parte că steaua de la răsărit, care i-a 
dus şi i-a adus pe mâăghi la Vithleem, a fost semn 
al naşterii Împăratului celui Mare. De bună seamă, 
steaua aceasta este nemaipomenită în toate privinţele. 
Dar dacă am intra în subțirimea înțelegerii, ne-am 
da seama că şi stelele obişnuite au slujit drept semne 
sau semnale dumnezeieşti în felurite vremuri şi în 
felurite împrejurări. Făcătorul a vestit prin ele despre 
Sine şi despre voia Sa. 

6. Lunetele şi ploaia ca semnale dumnezeieşti. Zis-a 
bătrânul Proroc Samuil către norodul lui Israil că nu 
Îi este plăcut lui Dumnezeu faptul că ei caută împărat 
în locul judecătorilor, ca să domnească peste ei. Drept 
dovadă, Samuil a vestit că Dumnezeu va da îndată 
mărturie despre lucrul acesta prin tunete şi ploaie. „Şi 
a chemat Samuil pre Domnul şi au dat Domnul tunete 
şi ploaie în ziua aceea, şi s'a temut foarte norodul de 
Domnul şi de Samuil.” /1 Împ. 12:18/ 

7. Tunetele ca semnale ale mâniei dumnezeieşti sau 
arătat şi în vremea unui război între Israiliteni şi 
Filisteni. În cazul acesta, mânia lui Dumnezeu a fost 
asupra Filistenilor. „A tunat Domnul cu glas mare în 
ziua aceea preste cei de alt neam, şi s'au împrăștiat şi 
s'au înfrânt înaintea lui Israil.” /] Împ. 7:10/ 

8. Potopul cel de obşte a fost semn al mâniei 
dumnezeieşti asupra neamului omenesc din pricina 


fărădelegii obşteşti, pentru că „fiecare cugetă în inima 
sa cu deadinsul la viclenii în toate zilele.” /Fac. 6:5/ 
Când potopul s'a sfârşit, Dumnezeu i-a zis Dreptului 
Noe că a pus curcubeul în nori ca semn că nu va mai 
trimite potop peste toată lumea. „Curcubeul meu îl 
pun în nori, şi va fi semn de legământ între mine şi 
pământ.” /Fac. 9:13/ Nu că nar fi existat curcubeu 
înainte de aceasta, ci atunci a fost făcut acesta 
semn anume de Dumnezeu. Dar dacă potopul nu 
se mai repetă, oare inundațiile nu se repetă? Şi ce 
sânt cumplitele inundaţii pe care le vedem în zilele 
noastre, dacă nu vestirea mâniei lui Dumnezeu din 
pricina fărădelegilor omeneşti? Cine poate citi cu 
duhul, să citească. 

9. Seceta ca semnal. Din pricina faptelor nelegiuite 
ale regelui Ahav, s'a închis cerul deasupra lui Israil 
şi n'a căzut ploaie preț de trei ani şi şase luni. Însă şi 
toate celelalte secete, care lipsesc pe oameni de pâine, 
sânt pedeapsă şi sânt semn. Din pricina apostaziei, 
strigă Prorocul, „au lipsit ploile de toamnă, la fel şi 
cele de primăvară” — cele de primăvară, adică cele mai 
trebuincioase pentru semănături. De aceea, zice mai 
departe Sfântul Ieremia, „semănat-ați grâu şi spini ați 
secerat, sorții lor nu vor folosi lor; ruşinaţi-vă de fala 
voastră, de ocară înaintea Domnului.” /ler. 12:13/ 
Şi iarăşi, mai departe: „Şi lucrurile pământului au 
încetat, pentru că nu era ploaie; plugarii sau mâhnit, 
acoperit-au capetele lor.” /ler. 14:4/ 

10. lar cât priveşte faptul că Domnul rânduieşte ploaia 
peste un loc, iar peste altul nu, ca semn, din pricină că 
se face nedreptate săracilor şi sânt asupriţi, oare nu 
dă mărturie limpede despre aceasta Prorocul Amos? 
„Am oprit dela voi ploaia cu trei luni mai nainte de 

seceriș, şi voiu ploua preste o cetate, iar preste o cetate 
nu voiu ploua; o parte se va uda, şi partea preste carea 
nu voiu ploua se va usca,” zice Domnul. Acestea 
sânt semne dumnezeieşti. În acest fel, Dumnezeu 
le vesteşte oamenilor ce gândeşte, aşa cum. Însuşi 
spune despre Sine în încheierea cuvintelor acestora, 
că numele Lui este „Domnul oştirilor,” „Cel ce vestesc 
la oameni.” /Amos 4:7, 13/ 

11. Din pricina necredinței şi nemilostivirii omului 
față de om vin şi cutremurele. „Pentru aceasta, au 
nu se va turbura pământul?,” grăieşte iarăşi Amos. 
/Amos 8:8/ lar marele Isaia strigă asupra cetății 
nelegiuite zicând: „Dela Domnul Savaoth... va fi 
cercetare cu tunet şi cutremur şi glas mare, vifor 
învăluindu-se şi pară de foc mistuind.” /Isa. 29:6/ 
12. Însă cutremurul poate fi câteodată şi semn al 
bunăvoinței lui Dumnezeu, nu întotdeauna al mâniei. 
Astfel, la învierea Domnului din mormânt, „iată 
cutremur mare s'a făcut.” /Mat. 28:2/ Şi oarecând 
Apostolii fiind adunaţi la rugăciune în Ierusalim, 
ca Domnul să-i întărească împotriva vrăjmaşilor lui 
Hristos, „s'a clătit locul unde erau adunaţi.” /F.Ap. 
4:31/ Asta sa întâmplat şi când Apostolii Pâvel şi 
Sila au fost aruncați în temniță în cetatea Filippi. 
În miez de noapte, bărbaţii aceştia sfinți stăteau la 
rugăciune, „lăudau pre Dumnezeu... Şi fără de veste 
sa făcut cutremur mare, cât sau clătit temeliile 
temniţei.” /F.Ap. 16:26/ 

13. Semne sânt şi grindina, şi căderea stelelor, şi 
căderea cenuşii din cer, şi năvălirea lăcustelor, şi a 
şerpilor, şi a şoarecilor, şi a multor altor gângănii, 
ca oarecând în Egipt. Şi, prin semnele acestea, 
Cel Preaînalt „vesteşte la oameni” gândurile sale. 


/Amos 4, 13/ Prorocul Agheu spune din partea 
Domnului: „Bătutu-v'am pre voi cu nerodire, şi cu 
stricăciunea aerului şi cu grindine toate lucrurile 
mâinilor voastre, şi nu v'aţi întors la mine, zice 
Domnul.” /Agh. 2:17; Ps. 77:48/ 

14. Uneori, fenomenele cereşti neobişnuite au slujit 
drept semne prevestitoare. În istoria Serbiei a rămas 
amintirea stelelor căzătoare din ajunul războiului 
Sârbo-Bulgăresc. lar ce s'a arătat pe cer înaintea 
primei Răscoale Sârbeşti împotriva Turcilor, cel mai 
bine a descris în stihuri Filip Vişnici: „...de la Sfântul 
Trifon la Sfântul Ghedrghie fiece noapte Luna se 
întunecă... de la Sfântul Gheorghie la Sfântul 
Dimitrie stegarii însângerați călătoreau prin cerul 
deschis deasupra Serbiei... Fulgerul a trăznit în ziua 
Sfântului Săva în mijlocul iernii când nu este vremea 
lui. Fulgerul strălucea în ziua când se face pomenirea 
Cinstitului Lanţ al Sfântului Petru, s'a cutremurat 
pământul din răsărit... de Sfântul Trifon scapără 
Soarele ca primăvara, zorile de trei ori mânecă şi de 
trei ori se ivesc la răsărit.” 

Oare la ce au slujit toate acestea semne? La aceasta 
au slujit — „că în Serbia pământul se va răsturna şi 
altă judecată va să vină...” 

OMUL, SEMN OMULUI 


1. Făcătorul oamenilor face totul ca să îi mântuiască 
pe oameni: pe cei neînțelepți să-i înțelepțească, pe 
cei întunecați să îi lumineze, pe cei rătăciți să îi 
scoată la calea dreaptă, pe cei adormiți să îi deştepte, 
El le semnalizează oamenilor sfânta Sa voie şi 
năzuință prin stele, şi prin lucruri, şi prin felurite 
ființări şi stări, şi prin vise, şi prin năpaste, şi prin 
animale. Pe lângă toate acestea, E] îl mai face şi pe 
om semn pentru alt om, sau un popor — semn pentru 
alt popor. Omul duhovnicesc poate vedea acest fapt 
în toată ziua şi în tot ceasul, şi se încredinţează de 
adevărul lui. lar Sfânta Scriptură, ca „registru” al voii 
lui Dumnezeu în menirile oamenilor şi popoarelor, 
întăreşte această încredințare de zi cu zi. Cel mai 
mare semn care a fost arătat din lumea realităților 
duhovniceşti acestei lumi a simbolurilor, arătat 
tuturor oamenilor şi neamurilor, este Însuşi Domnul 
lisus Hristos. Încă în vreme ce Maica Sa ÎI purta în 
brațe, Sfântul Sime6n Primitorul-de- Dumnezeu a 
prezis despre El că va fi semnul căruia i se va grăi 
împotrivă. /cf. Le. 2:34/ 

2. Şi Sfânta Fecioară Mariă a slujit drept semn al 
puterii şi al înțelepciunii lui Dumnezeu în planul 
mântuirii oamenilor, precum a prorocit Sfântul 
Isaia vorbind în vedenie despre ea: „Pentru aceasta 
însuşi Domnul va da vouă semn: lată fecioara în 


pântece va lua şi va naşte fiu, şi vei chema numele lui 
Emmanuil.” /Isa. 7:14/ 

3. Apostolul Andrei a mers primul după lisus. După 
aceea, el l-a găsit pe fratele său, Simon, şi i-a povestit 
pe Cine a găsit, zicând: „Am aflat pre Messia, ce 
se tălmăceşte Hristos.” /lo. 1:41/ La acest semnal, 
Simon Petru a mers îndată şi s'a făcut ucenic al lui 
Hristos. Aşa s'a simţit şi Nathanail îmboldit prin 
Filip ca să iasă în faţa lui Messia. Aşa şi Sfântul Sâva 
al Serbiei, auzind de la un călugăr o istorisire despre 
Sfântul Munte, a lăsat toate şi a plecat în acea ţară a 
monahilor şi a pustnicilor. 

4. Prorocii şi drepții au fost semn de la Dumnezeu 
pentru oameni. „Semn am dat pre tine casei lui Israil,” 
/lez. 12:6/ i-a zis Domnul Prorocului lezechiil. Şi 
iarăşi: „lezechiil va fi vouă întru minune” (adică 
semn): „după toate câte a făcut, faceți.” /lez. 24:24/ 
Dar şi însuşi acest Proroc spune cu tărie înaintea 
poporului: semn. Isaia spune despre sine acelaşi 
lucru: lată eu şi pruncii, carii au dat mie Dumnezeul, 
şi vor fi semne şi minuni în casa lui Dumnezeul dela 
Dumnezeul Savaoth, „ată,” zice, „eu şi pruncii carii 
au dat mie Dumnezeul, şi vor fi semne şi minuni 
în casa lui Israil dela Dumnezeul Savaoth.” /Isa. 
8:18/ Trebuie băgat de seamă mai ales de la cine 
spune Isaia că vine semnul acesta: „semne — dela 
Dumnezeu.” 

A Înțeleptului Zorovavel, Domnul i-a zis că va 
cutremura cerul şi pământul şi va face schimbări 
mari în lume, dar că pe el, Zorovavel, îl va lua şi 
îl va pune ca pe o pecete, „că pre tine am ales, zice 
Domnul atotţiitorul.” /Agh. 2:23/ Altfel spus, 


ca o pecete sau semn al dreptății înaintea lui 

Dumnezeu, ca ceilalți să vadă şi ia pilda lui. 
6. Dar Înțeleptul Dumnezeu nu dă pildă numai pe 
drepți, ca semn oamenilor, ci şi pe nelegiuiți. Astfel, 
despre cel ce se leapădă de EI şi se dedă minciunilor 
şi fărădelegilor, Domnul grăieşte: „Voiu întări fața 
mea asupra omului aceluia, şi voiu pune pre el 
(semn) întru pustiire şi întru pierdere, şi voiu ridica 
pre el din mijlocul norodului meu, şi veţi cunoaşte 
că eu sânt Domnul.” /lez. 14:8/ ÎL va pedepsi în chip 
groaznic şi îl va pierde dintre cei vii, dar nu atât ca să 
Se răzbune, cât ca ceilalți să vadă ce se întâmplă cu 
cl, şi să se teamă, şi să se întoarcă de la răutățile de 
acelaşi fel, şi să-L cunoască pe Făcătorul lor. 

7. Precum omul este semn pentru om, aşa şi poporul 
pentru popor. Despre poporul Evreiesc luptător 
împotriva lui Dumnezeu, Domnul a grăit: „Şi voiu 
da pre ei spre risipire la toate împărățiile pământului, 
şi vor fi spre ocară şi spre pildă, şi spre ură şi spre 
blestem în tot locul.” /Ier.24:9/ Şi repetă acelaşi lucru 
cu alte cuvinte: „voiu pustii pre ei, şi-i voiu da spre 
stingere şi spre batjocură şi spre ocară vâcinică.” /ler. 
25:9/ Zicând aceasta, Sfântul leremia repetă ceea ce 
spusese mai înainte Moisi, din partea lui Dumnezeu: 
„Vei fi acolo de râs şi de pildă şi de poveste la toate 
neamurile la care te va duce Domnul.” /Deut. 28:37/ 
Cum a zis Domnul, aşa s'a şi făcut. Împrăştiați prin 
întreaga lume, Evreii au devenit semn şi pildă pentru 
toate popoarele. 


XVII 


RĂZBOIUL, FOAMETEA ŞI MOLIMA CA SEMNE 


1. Aceste trei plăgi pot fi luate mai întâi ca simboluri, 
deoarece printr'un eveniment exterior exprimă starea 
lăuntrică a sufletelor şi a duhurilor omeneşti. Precum 
zice Apostolul Iacov: „De unde sânt războaie şi sfezi 
între voi? Au nu de aici, din dezmierdăciunile voastre 
carile se oştesc întru mădulările voastre?” /lac. 4:1/ 
Lupta lăuntrică împotriva lui Dumnezeu are ca 
împlinire lupta cea dinafară între oameni; războiul 
lăuntric are ca împlinire războiul cel dinafară. 
Aceasta este tainicul și veşnicul simbolism al tuturor 
războaielor. Însă războiul, ca întâmplare întrun 
anumit timp şi întro anumită generație, este semn 
de la Dumnezeu, pentru acel timp şi acea generaţie. 
2. „Şi voiu trimite la ei foamete şi moarte şi sa- 
bie,” zice Domnul; asupra celor tari de cerbice şi 
neascultători, asupra celor putreziți în gânduri şi 
dorințe stricate precum un coş de smochine putrede. 
„Şi voiu urmări pre ei cu sabie şi cu foamete şi cu 
ciumă,” zice iarăşi Domnul prin leremia. „Că urgia 
Domnului a ieşit mânioasă, ieşit-a urgie hrănindu-se, 
preste cei necinstitori va veni.” Acesta va fi semn de 
la Dumnezeu, ca oamenii să înțeleagă că Dumnezeu 
este Dumnezeu. „În zilele cele de apoi veți cunoaşte 
acestea,” zice Domnul. /ler. 24:10; 30:19; 30:20/ 

3. Foametea ca semn. În vremea Împăratului David, 
trei ani neîntrerupți a fost foamete în popor. lar David 

a căutat la fața Domnului, ca să afle pentru ce sa 
întâmplat restriştea aceea. Şi a aflat împăratul, şi i s'a 
zis că a venit năpasta aceea din pricina jurământului 
încălcat, pe care regele Saul îl dăduse Gavaonitenilor, 
îl dăduse şi îl încălcase, i-a adus la credință şi apoi 
i-a ucis. /II Împ. 21:1/ Aşadar, nu este foamete întro 
ţară pentru că norii, „din întâmplare,” au uitat să verse 
ploaie, sau pentru că pământul, „din întâmplare,” a 
uitat să rodească roadă, sau pentru că neghina, din 
întâmplare, a înăbuşit grâul, sau pentru că lăcustele, 
„din întâmplare,” au năpădit şi au mâncat hrana 
oamenilor, precum în chip neînțelegător tâlcuiesc 
unii oameni neînțelegători. Ci foametea este semn 
spre pedeapsă al Purtătorului-de-grijă celui Viu, ca 
oamenii să-şi aducă aminte, să se dezmeticească şi 
să se îndrepte. 

4. Molima ca semn. Sa mândrit oarecând Împă- 
ratul David, şi în trufia sa a poruncit să se facă 
numărătoarea poporului. lar lui Dumnezeu nu i-a 
fost pe plac. Pentru că Dumnezeului nostru nu îi 
e pe plac nici un lucru care se face din trufie. Şi i-a 
zis Dumnezeu lui David, printr'un Proroc, să aleagă 
ca pedeapsă una dintre trei rele: sau foamete, sau 
război, sau molimă. În strâmtorare cruntă, împăratul 
a ales molima. Şi a lovit boală grea în popor. „Şi au 
trimis Dumnezeu înger în lerusalim ca să-l piarză, 
şi când îl pierdea au văzut Domnul şi i-au părut rău 
pentru răul acela, şi au zis îngerului celui ce pierdea: 
ajungă-ți, trage mâna ta.” /| Paral. 21:15/ Aşadar, 
nu e nici molima între oameni ceva întâmplător, ci 
dintro pricină întemeiată, din pricină morală. Prin 
molimă, Cel Preaînalt le dă oamenilor semn că sau 
abătut de la drumul drept şi sau rătăcit. Cela ce vede 


toate şi priveghează asupra tuturor le semnalizează 
călătorilor pământeşti ca să se dezmeticească şi so 
apuce pe calea dreaptă. 

5. Poporul Creştinesc a înțeles dintotdeauna boala 
unor oameni ca pe un semn de la Dumnezeu. Această 
înțelegere este întocmai după Sfânta Scriptură. 
Când regele loram a călcat credința părinților săi, 
Prorocul Ilie i-a prevestit: „Vei cădea în boală grea, 
în boala pântecelui, până când vor ieşi măruntaiele 
tale cu boala, din zi în zi.” /Il Paral. 21:15/ Şi 
boala Dreptului lov a slujit drept semn atât pentru 
satana, cât şi pentru oameni: pentru satana, ca să se 
încredințeze că e neputincios împotriva dreptului, iar 
pentru oameni ca toți să vadă şi să ştie că Dumnezeu 
nu îngăduie ca dreptul să pătimească până în sfârşit. 
Şi boala lui Lâzăr a trebuit să slujească oamenilor ca 
semnal al puterii lui Dumnezeu. Când Domnul Iisus 
a fost înștiințat că Lâzăr, prietenul lui din Vithânia, 
este bolnav, a zis: „Această boală nu este spre moarte, 
ci pentru slava lui Dumnezeu.” /lo. 11:4/ Însă Lăzăr 
a murit. Dar nu a murit ca să moară, ci ca să fie înviat 
de Domnul cel Atotputernic. Şi astfel, cu adevărat, 
boala lui nu a fost spre moarte, ci „ca să se slăvească 
Fiul lui Dumnezeu printr'însa.” /lo. 11:4/ Aşa a fost 
şi cu cel orb din naştere. /lo. 9/ 

SEMNELE SFÂRȘITULUI LUMII 


1. „Spune nouă... care este semnul venirii tale şi 
al sfârşitului veacului?” l-au întrebat ucenicii pe 
Hristos. /Mat. 24:3/ lar EI le-a înşirat numeroase 
semne. Aceste semne se vor arăta prin gânduri 
rătăcite şi simțăminte grosolane, prin oameni, prin 
lucruri, prin întâmplări între oameni, prin stihii şi 
prin fenomenele naturale. Pe scurt, mulțimea tuturor 
semnalelor de tot felul se va arăta înaintea sfârşitului 
lumii şi veacului. 

2. Precum înainte de potop toate cugetele omeneşti 
erau îndreptate spre rău, aşa va fi şi înainte de sfâr- 
şitul lumii. Gândurile multor oameni vor fi rătăcite 
şi rele, iar simțămintele lor vor arăta dragoste răcită 
față de Dumnezeu şi de aproapele. „Răci-se-va 
dragostea multora.” /Mat. 24:12/ Şi se vor arăta 
numeroşi hristoşi mincinoşi şi proroci mincinoşi. Cei 
credincioşi se vor ţine de singurul Messia adevărat, 
lisus Hristos, şi nu se vor lepăda de EI nici cu prețul 
vieții pământeşti. Pentru aceasta, ei vor fi urâţi de 
necredincioşi şi de amăgitori, şi vor fi prigoniți şi 
chinuiți. „lar cela ce va răbda până în sfârşit, acela se 
va mântui.” /Mat. 10:22/ 

3. Apostolii lui Hristos îndepărtează ceva mai mult 
vălul tainei pe care Domnul le-a încredințat-o. 
Pâtru spune: „Aceasta mai nainte ştiind, că vor veni 
în zilele cele de apoi batjocuritori, dupre poftele 


lor umblând.” /II Pet. 3:3/ Încă şi Pâvel îi scrie lui 
Timothei: „Va veni vremea când învățătura cea 
sănătoasă nu o vor suferi, ci dupre poftele lor își vor 
îngrămădi învățători cari să le gâdile urechile. Şi dela 
adevăr auzul îşi vor întoarce, iar la basne se vor pleca.” 
FII Tim. 4:3-4/ Acelaşi Apostol şi mai tare vestește 
păcatele celei din urmă generaţii de pe pământ, 
zicând: „Ci aceasta să ştii, că în zilele cele de apoi 
vor veni vremi cumplite. Că vor fi oamenii iubitori 
de sine, iubitori de argint, lăudăroşi, semeţi, hulitori, 
neascultători de părinți, nemulțămitori, necuvioşi.” 
IL Tim. 3:1-2/ "Toate acestea se potrivesc acelor 
cuvinte ale lui Hristos despre prorocii mincinoşi şi 
răcirea dragostei. 

4. lar alte semne vor fi: se vor ridica un popor asupra 
altuia şi o împărăție asupra alteia, vor fi dese răscoale 
şi războaie, vrajbe şi lupte, sminteli şi nelegiuiri, 
lepădări şi trădări. Aceste legături nefrățeşti şi 
neomeneşti dintre oameni, ca şi altele de acelaşi fel, 
vor prevesti apropierea sfârşitului. 

5. Foametea, molima, cutremurele. Toate acestea vor 
fi întro măsură nemaiîntâlnită, şi în toată lumea, 
după cum sa şi zis: „Că va fi atunci necaz mare, 
carele nu a fost din începutul lumii până acum, nici 
va fi.” /Mat. 24:21/ Foametea va veni în parte de la 
secetă şi de la inundaţii şi viermi şi felurite insecte, 
parte de la faptul că oamenilor apostați li se va lua 
mintea, şi nu vor şti să împartă poporului hrană. 
Pentru că atunci când se pierde mila, se va pierde 
şi înțelegerea. Bolile vor secera oamenii mai abitir 
cu cât aceştia vor căuta tămăduire şi sănătate doar 
dinspre pământ. lar cutremurele vor fi urmate de 
tălăzuirea mărilor, revărsarea râurilor, secarea multor 

izvoare, uragane pe pământ şi furtuni pe oceane. Şi 
întrucât cutremurele vor fi foarte dese, popoarele vor 
trăi întro frică neîncetată. 

6 Înacelaşitimpcuacestefenomeneînspăimântătoare 
se va desfăşura propovăduirea cu putere a Evangheliei. 
Râvna apostolească a adevăraților misionari nu se va 
lăsa înspăimântată, nici împiedicată de nimic. „Şi se 
va propovedui Evanghelia aceasta a împărăției în 
toată lumea, spre mărturie la toate neamurile.” /Mat. 
24:14/ Oamenii adevăraţi, cu pecetea Duhului Sfânt 
nestricată într'înşii, vor duce învățătura lui Hristos 
în toate părțile lumii, în ciuda hristoşilor mincinoşi 
şi a prorocilor mincinoşi şi a fraților mincinoşi, şi 
în ciuda tuturor făcătorilor de sminteală, a tuturor 
prigonitorilor şi chinuitorilor. 

7. Ca semnal al sfârşitului, Pâvel numeşte şi ivirea 
lui Antihrist. El va fi „omul păcatului, fiul pierzării, 
protivnicul şi care se va înălța mai presus de tot ce 
se numeşte Dumnezeu... arătând pre sine că este 
Dumnezeu.” /[l 'Ihes. 2:3-4/ Pe acesta Domnul Iisus 
„îl va omori cu duhul gurii sale.” /1] Thes. 2:8/ Dar el 
va fi semn vremii. Fericiţi cei ce nu se vor amăgi de 
înşelările şi minunile sale mincinoase şi negre. 

8. Cu cât se va apropia mai mult sfârşitul, cu atât 
se vor înmulți din ce în ce mai mult şi semnele 
sfârşitului. Soarele, Luna şi stelele vor arăta şi ele 
semne, şi aceasta „îndată dupre necazul acelor zile.” 
/Mat. 24:29/ Soarele şi Luna se vor întuneca, iar 
stelele se vor clătina şi vor cădea din cer. Se va lăsa 
peste tot o beznă cumplită, în care se va auzi numai 
vuietul stelelor care cad, şi vuietul acela va acoperi 
deznădăjduitele strigăte ale oamenilor. 

9. Arătarea marii şi luminatei cruci va fi un nou semn. 


Cinstita Cruce, semnul Fiului lui Dumnezeu, Cel 
răstignit pentru oameni, va străluci atunci de la un 
capăt la altul al lumii şi va lumina în locul Soarelui. 
Şi popoarele vor plânge atunci, se vor tângui toate 
neamurile şi toate noroadele care vor fi atunci în 
viață, atât cei credincioşi, cât şi cei necredincioşi. 
Pentru că acest Semn va vesti biruința desăvârşită a 
lui Hristos cel Răstignit. Credincioşii vor plânge de 
bucurie, iar necredincioşii din pricina mustrărilor de 
conştiinţă — însă atât unii, cât şi ceilalți vor tremura 
de frica a ce va veni. 

10. Toate acestea se vor desfăşura cu repeziciune. 
Pentru că venirea Fiului Omului va fi „precum iese 
fulgerul dela răsărit şi se arată până la apus.” /Mat. 
24:27/ Atât de năpraznică şi luminoasă va fi a Doua 
Venire a Împăratului şi Domnului nostru. Şi EI Se 
va arăta pe norii cerului „cu putere şi cu slavă multă,” 
negrăită şi neînchipuită. 

11. Cel din urmă semn de biruință — semnal nu 
că EI va veni, ci că EI a venit deja — va fi glasul 
trâmbiţelor îngereşti. La acest semn, sfinţii îngeri 
îi vor aduna înaintea Domnului lor „pre cei aleși ai 
lui din cele patru vânturi, dela marginile ceriurilor 
până la marginile lor.” /Mat. 24:31/ Şi drepții vor 
intra întru bucuria Domnului lor. „Şi aşa pururea cu 
Domnul vom fi,” după cum spune Pâvel cel ales. 


/I 'Thess. 4:17/ 

XLĂ 


DEOSEBIREA ÎNTRE SIMBOLURI ŞI SEMNE 


Simbolul este ceva trainic, semnul — ceva trecător. 
De pildă, moartea trupească e îndeobşte un simbol al 
morții sufleteşti, pe când moartea fiului Împăratului 
David din pricina păcatului părintesc este un semn 
pentru tatăl lui, prin care e constatat păcatul şi prin 
care se cheamă la pocăință. 

Soarele este cel mai mare simbol al lui Dumnezeu 
în natură, iar eclipsa de Soare este un semn pentru 
oamenii lui Dumnezeu. 

Piatra este simbol al lui Hristos şi al credinței în 
Hristos, ca temelie pe care se clădeşte viața duhov- 
nicească. Despicarea pietrelor de la moartea lui 
Hristos este un semn. 

Fiara sălbatică este simbol al unei patimi. Însă când 
fiara năvăleşte asupra omului şi-l sfâşie (ca pe acei copii 
ce îşi băteau joc de Sfântul Elisei sau ca pe Prorocul 
pomenit în ] Împ. 3:24), atunci este un semn. 

Vântul este unul dintre simbolurile Duhului Dum- 
nezeiesc, însă când vântul răvăşeşte o casă, atunci 
este un semn. 

Crucea este simbol al pătimirii şi al mântuirii, însă 
crucea arătată pe cer Împăratului Constantin — sau 
cea care se va arăta la a Doua Venire a lui Hristos 
— este un semn. 

Apa este simbol al harului dumnezeiesc şi al cu- 
rățirii, pe când potopul sau inundația e un semn. 


Omul, în raportul său cu natura, este simbol al lui 
Dumnezeu, însă cutare sau cutare om, care prin viața 
sau prin menirea sau prin cuvintele sale îţi aminteşte 
de ceva, este un semn. 

Pătimirea fără vină, ca şi pătimirea pentru o vină, 
este semn. 

Bolile trupeşti simbolizează îndeobşte neputințele 
sufleteşti, însă o boală neaşteptată în familie e un 
semn. 

Semn este şi un vis limpede, care nu are nevoie de 
tâlcuire. Visul poate fi însă şi simbolic, când este în 
chipuri şi întâmplări care cer tâlcuire. 

Întrun cuvânt, toată lumea cea văzută este simbol 
al realității nevăzute, duhovniceşti, dar slujeşte drept 
semn pentru relaţiile între lucrurile din ea — pentru 
relații, ca şi pentru schimbări, mutări, întâmplări, 
ființări şi stări. 

Pentru cel ce a pătruns în învățătura duhovnicească 
şi ține deschisă în fața sa Sfânta Scriptură a lui Dum- 
nezeu nu este deloc greu să deosebească simbolurile 
de semne. 

XX 


CUNOAŞTEREA ADEVĂRULUI 


Care este esenţa lucrurilor? Altfel spus, din care ele- 
ment sau protomaterie au fost zidite toate lucrurile 
din lume? Încă filosofii antici îşi puseseră problema 
aceasta, care nici până în ziua de astăzi nu a fost 
lămurită, nici scoasă de pe ordinea de zi. Oare va 
fi ea lămurită vreodată? Niciodată. Şi marele savant 
German du Bois-Reymond a zis: „niciodată.” 
Numai materialistul European şi nihilistul Indian 
sânt de părere că au rezolvat această problemă. Pentru 
materialistul European, materia este esența întregii 
lumi create. Dacă îl întrebaţi: „Care materie?,” el vă 
va deschide istoria filosofiei, din care vă vor răsuna în 
urechi sute de filosofi materialişti, însă nici măcar doi 
nu vor cuvânta la fel. „Ce este această protomaterie?,” 
întrebaţi voi. lată răspunsurile lor: apa (Thales), 
aerul (Anaximandru), focul (Empedocle), pământul 
(Holbach), eterul (Gustave Le Bon), protoplasma 
(Haeckel), electricitatea (materialiştii cei mai re- 
cenți). Oare nu este limpede, din învălmășeala 
presupunerilor de tot felul, că această problemă a 
fost cel mai puțin lămurită de către ei, cei cărora i se 
pare că au lămurit-o pe deplin? 

Pentru nihilistul Indian, esenţa tuturor lucrurilor 
este nimicul, pentru că totul este umbră şi nălucire. 
Dacă nimic real nu există şi dacă lumea este himeră, 
atunci, bineînţeles, este lipsit de noimă să mai punem 


problema „care este esența acestui nimic, acestei 
himere?” Noi ne permitem, însă, un raționament de 
felul următor: dacă sa hotărât că totul este nimic, 
cine a hotărât şi cu ajutorul a ce? Negreşit, un om, 
cu ajutorul rațiunii. Aşadar, înseamnă că omul, 
cu rațiunea sa cu tot, este ceva. În orice caz, nici 
nihilistul n'a rezolvat problema esenței lucrurilor. 

Şi atunci, unde ne aflăm după 3000 de ani de filo- 
sofare despre esență? În fața unei probleme pe 
de-a întregul nerezolvate şi deschise. lar de vreme 
ce oamenii nu au putut rezolva problema aceasta, 
oare putem căuta altundeva? Bunăoară, la Sfânta 
Scriptură a lui Dumnezeu? 

Ce spune Sfânta Scriptură despre esența lucrurilor? 
Nimic. Cu desăvârşire nimic. Înseamnă că, în această 
privință, Ziditorul lumii nu a găsit de trebuință să 
ridice câtuşi de puţin vălul de pe această mare taină 
a Sa. Nici ca Mântuitor al lumii nu a binevoit să dea 
vreo descoperire în privința acestei taine. 

Aşadar, Sfânta Scriptură a lui Dumnezeu nu ne 
descoperă nimic cu privire la esența lucrurilor şi 
ființelor acestei lumi, însă ne descoperă multe, foar- 
te multe, cu privire la însemnătatea ei. Rațiunea, 
pentru oameni neapărat trebuincioasă, pe care Dum- 
nezeu a descoperit-o, nu se referă la esență, ci la 
însemnătatea lucrurilor. Însemnătatea lucrurilor este 
mântuitoarea ştiinţă de carte, pe care Tatăl cel ceresc 
a dăruit-o tuturor fiilor săi. Chiar s'ar putea spune 
că esența cuvântătoare a lucrurilor este însemnătatea 
lucrurilor. 

Ce este esenţa unei litere scrise? Oare cerneala 
cu care a fost scrisă litera ori sunetul pe care îl 
desemnează? Chibzuiţi la aceasta. Şi ce este esența 

unui sunet: oare vibrația aerului sau însemnătatea 
pe care îl are sunetul acela? Apostolul Ziditorului 
spune: „În lume sânt cine ştie câte feluri de glasuri, 
şi nici unul dintr însele este fără de înțeles.” /1 Cor. 
14:10/ De la Dumnezeu nu se poate lua cu sila nici 
o taină, până ce nlo vesteşte EI Însuşi. Dar despre 
protoesența lucrurilor create, în sens filosofic, 
Ziditorul nu le-a vestit nimic oamenilor — fără 
îndoială, pentru că oamenii nu au nevoie să ştie 
aşa ceva pentru a-şi îndeplini rostul pe care-l au 
pe pământ. 

„Unde ai fost când am temeluit pământul? Ci spu- 
ne-mi, de ai cunoştință?... Când s'au făcut stelele, 
lăudatu-m'au cu glas mare toți îngerii mei.” /lov 
38:4, 7/ Dacă ar fi ca omul să se bizuie doar pe ra- 
țiunea sa în cercetarea esenței lucrurilor, ar trebui să 
fi fost de față la actul Zidirii lumii. ar lucrul acesta 
este cu neputinţă. Dar şi atunci — presupunând că 
omul ar fi fost de față la Zidire — oare ar fi priceput 
şi înțeles, dacă Ziditorul nu i-ar fi descoperit şi 
lămurit? lar simbolismul lucrurilor este necontenit 
înaintea ochilor noştri, întotdeauna nou şi curat, 
precum cea mai nouă ediție a unei cărți. Şi călăuza 
prin acest simbolism minunat, Sfânta Scriptură a lui 
Dumnezeu, Descoperirea lui Dumnezeu, este mereu 
înaintea ochilor noştri. 

Cine ştie dacă cercetarea esenței lucrurilor a făcut 
mai bun pe cineva... Dar, peste tot, se ştie faptul 
acesta: conştientizarea însemnătății lucrurilor lui 
Dumnezeu a făcut mai bune şi mai luminate ne- 
numărate suflete. Aceste suflete fără număr, ştiute 
şi neştiute, pline de bucurie sfântă, L-au şi proslăvit 
cu adevărat pe Ziditorul lor, Cel Unul, Cel Viu. 


Şi acum Il proslăvesc în Împărăţia Cerurilor, în 85 m 
împărăţia realităţilor duhovniceşti, împreună cu 
îngerii cei cereşti. 


Sfârşit şi lui Dumnezeu slavă! 

